Sallija Fīlda

Sallija Mārgarita Fīlda (; dzimusi ) ir amerikāņu aktrise, dziedātāja, producente, režisore, scenāriste.

Katrā dekādē kopš 1960. gadiem viņa ir pazīstama ar lomu kādā no populārām filmām vai televīzijas seriāliem. 1960. gados tēlojusi seriālos Gidget (1965—1966) un The Flying Nun (1967—1970); 1970. gados bijusi pazīstama ar lomām filmās Sybil (1976), Smokey and the Bandit (1977) un Norma Rae (1979). 1980. gados tēlojusi filmās Absence of Malice (1981), Places in the Heart (1984) un Steel Magnolias (1989); 1990. gados — Not Without My Daughter (1991), "Mūžīgā aukle" (1993), "Forests Gamps" (Forrest Gump; 1994) un Eye for an Eye (1996). 2000. gados piedalījusies seriālos ER un Brothers & Sisters (2006—2011), 2010. gados — filmās "Apbrīnojamais Zirnekļcilvēks" (The Amazing Spider-Man; 2012) un "Linkolns" (Lincoln; 2012). Aktrises karjeras laikā saņēmusi divas Amerikas Kinoakadēmijas balvas kā labākā aktrise: par lomām filmās Norma Rae un Places in the Heart. Vēl ir saņēmusi trīs Emmy balvas, divas Zelta globusa balvas.


Tomijs Lī Džonss

Tomijs Lī Džonss (; dzimis ) ir amerikāņu aktieris un kinorežisors.

Aktieris saņēmis Amerikas Kinoakadēmijas balvu kā labākais aktieris otrā plāna lomā par lomu 1993. gada trillerī "Bēglis" (The Fugitive), kopumā Kinoakadēmijas balvai nominēts četras reizes.


Hanta

Helēna Hanta (Helen Hunt) — amerikāņu aktrise, režisore, scenāriste (dzimusi 1963); Herieta Hanta (Harriet Hunt) — angļu šahiste (dzimusi 1978); Mārša Hanta (Marsha Hunt) — amerikāņu aktrise, modele un aktīviste (1917—2022).


Harlem Shake

Harlem Shake var būt: Harlem Shake — deja, kas radusies 1981. gadā. Harlem Shake — Interneta fenomens, kas sācies 2013. gada februāra sākumā. Harlem Shake — amerikāņu dīdžeja Baauer 2012. gada dziesma.


Harlem Shake (interneta fenomens)

Harlem Shake nereti latviski arī saukts par Hārlemas kratekli ir interneta fenomens, kas sācies 2013. gada februārī portālā YouTube. Tas ir video formātā un katrs šis video tiek ierakstīs līdzīgā konceptā.


Toms Kaukēns

Toms Kaukēns (, dzimis Utenā, Lietuvā) ir lietuviešu biatlonists.

Biatlonā trenējas kopš 2003. gada, 2008. gadā kļuva par nacionālās izlases dalībnieku. Kopš 2011. gada piedalās Pasaules čempionātos. 2013. gada Pasaules čempionātā Nove Mesto sprintā ieņēma 22. vietu, kas bija viņa labākais sasniegums Pasaules čempionātos.

Pārstāvējis Lietuvu trijās olimpiskajās spēlēs. 2018. gadā Phjončhanā ieņēma 13. vietu iedzīšanas distancē un 17. vietu sprintā, būdams labākais starp lietuviešu sportistiem šajās olimpiskajās spēlēs. 2022. gada ziemas olimpiskajās spēlēs bija Lietuvas biatlona stafetes komandā, kur ieņāma 14. vietu (augstākā Lietuvai šajā olimpiādē), tomēr individuālajās sacensībās T. Kaukēna rezultāti bija vāji.


Kaplava (Kaplavas pagasts)

Kaplava ir ciems Krāslavas novada Kaplavas pagastā, pagasta centrs. Izvietojies pagasta rietumu daļā, valsts reģionālā autoceļa (P69) Skrudaliena— Kaplava—Krāslava labajā pusē, netālu no Daugavas. Ietilpst īpaši aizsargājamajās dabas teritorijās Augšdaugavas aizsargājamo ainavu apvidū un Daugavas loku dabas parkā.

Ciema apbūve izveidojusies uz trim ielām — asfaltētās Kaplavas ielas (0,9 km) un Jāņa Jaunsudrabiņa ielas (0,45km), kā arī grants Dārzu ielas (0,27 km). Apbūve ir strukturēta un nodalīta, rietumu daļā atrodoties sabiedrisko un darījumu objektu apbūves teritorijām, kurās ir pagasta padomes ēka, veikali, pasts, bērnudārza ēkas, vienā no kurām izvietojusies Kaplavas Svētā Antona Romas katoļu kapela un tautas nams, savukārt, austrumu daļā izvietojoties dzīvojamai apbūvei. Dzīvojamo māju teritorijā ir trīs 1980. gados celtas daudzdzīvokļu trīsstāvu ēkas, no kurām viena ir neapdzīvota, bet pārējās ir dažāda tipa individuālās dzīvojamās mājas ar saimniecības ēkām. Kaplavā dzīvo aptuveni 29% no visiem pagasta teritorijā deklarētajiem iedzīvotājiem.

Kaplavā nav labiekārtotu zaļo teritoriju, kas būtu paredzētas ciema iedzīvotāju atpūtai. Darbojas lauku tūrisma uzņēmums — viesu māja "Ozollauki" un veterinārfeldšera prakse. Sabiedrisko transportu ar Kaplavu nodrošina Daugavpils autobusu parka autobusi.

Ciema teritorijā atrodas vietējas nozīmes 19. gadsimta aizsargājams arhitektūras piemineklis — zvejnieku-zemnieku sētu grupa ciemā, kas sevī ietver Marijas Soskovskas, Ignatija Jefimova, Valentīna Višņevska un Annas Rukmanes sētas.


Ō

Ō bija burts latviešu alfabētā, kurš pastāvēja līdz 1946. gadam. Mūsdienās tā apzīmēto skaņu apzīmē ar burtu O. Tā ir arī viena no latīņu alfabēta grafēmām, kas veidota no burta O izmantojot garumzīmi.


Kīrne—Brisele—Kīrne

Kīrne—Brisele—Kīrne ir ikgadējas viendienas šosejas riteņbraukšanas sacensības Beļģijā. Tās notiek februāra pēdējā vai marta pirmajā svētdienā, vienu dienu pēc Omloop Het Nieuwsblad. Pirmoreiz tās notika 1945. gadā, kopš 2005. gada tās ir 1.HC kategorijas sacensības UCI Eiropas tūres kalendārā.


Latvijas Basketbola līgas Zvaigžņu spēle

Latvijas Basketbola līgas Zvaigžņu spēle ir ikgadēja Latvijas Basketbola līgas labāko spēlētāju izlašu savstarpējā spēle. Pirmā Zvaigžņu spēle notika 1993. gadā. Tai ir bijuši vairāki formāti: Daugavas abi krasti, Latvijas basketbolisti pret leģionāriem (pašreizējais formāts), Austrumu un Rietumu komandu spēlētāji.

Līdzās galvenajai spēlei ir izveidoti arī vairāki citi tradicionāli pasākumi, Zvaigžņu spēles nedēļas nogalē notiek arī slam dunk konkurss, trīspunktu metienu konkurss un citas sacensības.

2018. gada Zvaigžņu spēle notika Igaunijas galvaspilsētā Tallinā sadarbībā ar Igaunijas basketbola līgu.


Cēsu Valsts ģimnāzija

Cēsu Valsts ģimnāzija ir valsts ģimnāzija, kas piedāvā pamatizglītības otrā posma (7.—9. klase) un vidējās izglītības programmas.


Staigājošie miroņi

"Staigājošie miroņi" () ir amerikāņu šausmu/drāmas seriāls, kura idejas autors ir Frenks Darabons. Seriāls ir balstīts uz komiksu sēriju ar tādu pašu nosaukumu. Seriālā piedalās Endrū Linkolns, kas tēlo šerifa palīgu Riku Graimsu, kurš ir pamodies no komas un saprot, ka pasauli ir pārņēmuši cilvēku miesu ēdoši un staigājoši miroņi (walkers). Viņš dodas savas ģimenes meklējumos un sastopas ar vairākiem citiem izdzīvojušajiem. Pirmā sērija tika pārraidīta 2010. gada 31. oktobrī kabeļtelevīzijas kanālā AMC. Starptautiskā mērogā seriāls tika pārraidīts 2010. gada novembra pirmajās nedēļās FOX kanālos. Pēdējā sērija tika pārraidīta 2022. gada 20. novembrī. Kopumā ir izlaistas 11 sezonas un 177 sērijas.

Seriāls ir guvis plašus panākumus un ir saņēmis vairākas balvas, tai skaitā Zelta globusa balvu par labāko TV seriālu drāmu. Seriāls ir guvis arī labus reitingus. 2015. gadā tika izdots seriāla atvasinājums – Fear the Walking Dead.


The Walking Dead

The Walking Dead var būt: "Staigājošie miroņi" (The Walking Dead) — TV seriāls; The Walking Dead — spēle; The Walking Dead — komiksu grāmatu sērija.


Pet Sounds

Pet Sounds ir amerikāņu rokgrupas The Beach Boys 11. studijas albums. Tas tika izdots sadarbībā ar ierakstu kompāniju Capitol Records. Šis tiek uzskatīts par vienu no ietekmīgākajiem ierakstiem populārās mūzikas vēsturē un vienu no labākajiem albumiem, kas izdoti 1960. gados. Albumā ir iekļautas tādas dziesmas kā Wouldn't It Be Nice un God Only Knows.

Pet Sounds neguva komerciālus panākumus, neiegūstot pat zelta diska statusu. Tas ir ticis ierindots pirmajā vietā vairāku laikrakstu veidotajos visu laiku izcilāko albumu sarakstos, savukārt Rolling Stone to ierindoja 2. vietā savā 500 Greatest Albums of All Time sarakstā.


Varnaviči

Varnaviči ir ciems Krāslavas novada Kaplavas pagastā. Izvietojies pagasta austrumu daļā, valsts vietējā autoceļa (V633) Krāslava— Varnaviči—Robeždaugava abās pusēs. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciema apbūve izveidojusies galvenokārt autoceļa V633 abās pusēs. To veido pamatā 20. gadsimta 30. un 70. gados celtās ēkas. Ciemā ir veikals, kurā tirgo pārtikas un sadzīves preces, bijušās Varnaviču skolas ēka, kuru izmanto dažādu pašvaldības funkciju nodrošināšanai (feldšeru vecmāšu punkts, Kaplavas tautas nama filiāle, bibliotēka, zāle dažādu pasākumu organizēšanai), kā arī Varnaviču katoļu baznīca Varnaviču kapsētas malā. Kapsētā Latvijas poļu biedrība 1997. gadā uzstādīja krustus, pieminot poļu karavīrus — novadniekus, kuri krita kaujās par Latvijas atbrīvošanu 1919. un 1920. gadā.

Darbojas vilnas pārstrādes uzņēmums un zemnieku saimniecības "Stirnmeži" lauku tūrisma viesu nams. Sabiedrisko transportu ar Varnavičiem nodrošina autobusu satiksme maršrutā Krāslava—Varnaviči— Krāslava. Varnavičos ir dižkoks, valsts nozīmes dabas piemineklis — Varnaviču dižpriede. Blakus ciemam atrodas valsts nozīmes arheoloģiskais piemineklis — Varnaviču senkapi, kā arī Varnaviču ezers.


Vecborne

Vecborne ir ciems Krāslavas novada Kaplavas pagastā. Izvietojies pagasta rietumu daļā, valsts reģionālā autoceļa (P69) Skrudaliena— Kaplava—Krāslava labajā pusē. Ietilpst īpaši aizsargājamajās dabas teritorijās Augšdaugavas aizsargājamo ainavu apvidū un Daugavas loku dabas parkā.

Vecborne izveidojusies no Vecbornes muižas. Ciemā ir Bornes luteriskā baznīca, bijušās Vecbornes sākumskolas ēka. Skola pastāvēja līdz 2005. gadam, tajā ir izveidota piemiņas vieta kordiriģentam Pēterim Paulam Jozuusam. Darbojas kokapstrādes rūpnīca "Vārpa".

Vecornes muižas parks ir kultūrvēsturisks objekts. Muižas kompleksā ir saglabājusies kungu māja, bija arī 1537. gadā celtā vecā Vecbornes luteriskā baznīca, kuru 1936. gadā pārveda uz Latvijas Etnogrāfisko brīvdabas muzeju. Blakus ciemam atrodas Bakšu kapsēta.

Uz ziemeļiem no ciema atrodas Veckaplava, uz dienvidrietumiem Kaplavas pilskalns, aiz kura sākas Salienas pagasts.


Džona Kenedija starptautiskā lidosta

Džona Kenedija starptautiskā lidosta () ir starptautiska lidosta Kvīnsā, Ņujorkā, ASV. 2011. gadā lidostas pasažieru skaits sasniedza 47,6 miljonus, tādējādi tā bija 17. noslogotākā lidosta pasaulē un 6. — ASV. Lidosta atklāta 1948. gadā kā Ņujorkas Starptautiskā lidosta (New York International Airport), bet labāk pazīstamā tā bija kā Aidlvailda (Idlewild Airport). , mēnesi pēc atentāta pret ASV prezidentu Džonu Kenediju, lidosta ieguva savu pašreizējo nosaukumi. Tā ir bāzes lidosta aviosabiedrībai JetBlue Airways, kā arī viena no lielajām bāzes lidostām aviosabiedrībām American Airlines un Delta Air Lines. Lidostai ir četri skrejceļi un astoņi termināli.


Fun

Fun (stilizēts kā fun.) ir amerikāņu indīpopa grupa, kas tika dibināta 2009. gadā Ņujorkā, ASV.

Grupas sastāvā ir Neits Ress, Endrū Dosts un Džeks Antonofs. Grupu dibināja Ress pēc grupas The Format izjukšanas, abi pārējie grupas dalībnieki iepriekš ir spēlējuši indīroka grupās. Grupa ir izdevusi divus studijas albumus: Aim and Ignite 2009. gadā un Some Nights 2012. gadā. Dažas no populārākajām grupas dziesmām ir We Are Young, ko fun. ierakstīja kopā ar Žanellu Monē, Some Nights un Carry On. 2013. gada februārī grupa saņēma Grammy balvu kā gada labākie jaunie mākslinieki, We Are Young tika atzīta par gada labāko dziesmu.


Alberto Tomba

Alberto Tomba (; dzimis ) ir bijušais itāļu kalnu slēpotājs, viens no titulētākajiem sportistiem kalnu slēpošanas vēsturē.

Piedalījies četrās ziemas olimpiskajās spēlēs (, , , ). Kopumā izcīnījis piecas medaļas, no kurām trīs ir zelta, veiksmīgākās Olimpiskās spēles viņam bija 1988. gadā Kalgari, kad kļuva par čempionu slalomā un milzu slalomā. Ar panākumiem startējis Pasaules kausā, kur izcīnījis 50 uzvaras atsevišķos posmos — tas ir trešais labākais rādītājs pēc zviedra Ingemara Stēnmarka (86 uzvaras) un austrieša Hermaņa Maiera (54 uzvaras). 1995. gadā Tomba uzvarēja Pasaules kausa izcīņas kopvērtējumā, vēl ir ieguvis astoņus Mazos Kristāla globusus atsevišķās disciplīnās. Pasaules čempionātos ir uzvarējis divas reizes (abas — 1996. gadā), kā arī izcīnījis divas bronzas medaļas.


Raivis Zīmelis

Raivis Zīmelis (dzimis Madonā) ir bijušais latviešu biatlonists.

Biatlonā trenēties sācis 1987. gadā. Piedalījies Turīnā, kur izcīnījis 46. vietu iedzīšanā un 49. vietu sprintā, kā arī Latvijas stafetes izlases sastāvā 16. vietu stafetē. Piedalījies vairākos Pasaules čempionātos, augstākais sasniegums individuālajās distancēs — 2000. gadā Holmenkollenā izcīnītā 37. vieta sprintā.

Bija iekļauts Latvijas sastāvā arī , bet nestartēja apendicīta problēmu un operācijas dēļ.

Pēc 2006. gada Olimpiskajām spēlēm beidzis biatlonista karjeru. Amatieru līmenī nodarbojas ar kalnu riteņbraukšanu, distanču slēpošanu, pārstāvot MySport veikala komandu. Strādājis par distanču slēpošanas treneri Siguldas sporta skolā.

2015. gadā kļuvis par Latvijas čempionu kalnu riteņbraukšanā (XCM).


Rita Ora

Rita Sahatčiu Ora (, dzimusi 1990. gada 26. novembrī) ir albāņu izcelsmes britu dziedātāja, komponiste un aktrise. 2012. gadā Rita Ora publicēja savu pirmo albumu, Ora, kas Apvienotajā Karalistē ieguva pirmo vietu. Tajā tika iekļauti trīs viņas singli: Hot Right Now, How We Do (Party) un R.I.P., kas padarīja Ritu Oru par dziedātāju ar visvairāk singliem, kuri ieguvuši pirmo vietu UK Singles Chart 2012. gadā. Orai ir mecosoprāna vokālais diapazons.


Lāčplēša diena

Lāčplēša diena ir kopš 1920. gada 11. novembra rīkota Lāčplēša Kara ordeņa svētku un pasniegšanas diena, kas vēlāk kļuvusi par visu Latvijas brīvības cīņās kritušo varoņu piemiņas dienu. Viena no pazīstamākajām Lāčplēša dienas tradīcijām, kas aizsākusies 1988. gadā, ir svecīšu aizdedzināšana pie Rīgas pils mūra 11. novembra krastmalā.


Upmaļi (Kaplavas pagasts)

Upmale (arī Upmaļi) ir ciems Krāslavas novada Kaplavas pagastā. Izvietojies pagasta vidusdaļā, pašvaldības grants ceļu Upmale — Dvorišči, Upmale — Dvorišči — Imanti un Upmale — Rožupole malā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciemā darbojas viens uzņēmums, kas nodarbojas ar lauku tūrismu — viesu nams "Upmaļi". Garām ciemam tā dienvidu un austrumu pusē plūst Viļeikas upe, aptuveni 700 metri uz ziemeļiem atrodas Daugava, kas ir robežupe ar Krāslavas pagastu. 0,5 km no Viļeikas ietekas Daugavā pie bijušajām Kobilas dzirnavām atrodas darbojoša SIA "WEST ENERGO" Upmaļu HES uz ūdenskrātuves — uzpludinājuma jeb Upamaļu dzirnavezera. 1,2 km uz rietumiem no ciema atrodas Dvoriščes ciems.


Dvorišči

Dvorišči ( arī Dvorišče) ir ciems Krāslavas novada Kaplavas pagastā. Izvietojies pagasta vidusdaļā, valsts vietējā autoceļa (V633) Krāslava— Varnaviči—Robeždaugava malā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciemā darbojas zemnieku saimniecība "Pabērziņi". Garām ciemam tā dienvidu pusē plūst Viļeikas upe, kas vietām veido robežu ar Baltkrieviju. 1,2 km uz austrumiem no ciema atrodas Upmales ciems, aptuveni 4 km uz rietumiem ir Upmalieši, bet aptuveni 6 km uz ziemeļiem ir novada centrs Krāslava. Sabiedriskais transports kursē pa ceļu V633 maršrutā Krāslava - Varnaviči — Krāslava. Ciema teritoriju šķērso arī pašvaldības ceļi Upmale — Dvorišči, Upmale — Dvorišči — Imanti. 200 metrus uz dienvidaustrumiem no Dvoriščiem atrodas valsts nozīmes dabas piemineklis — dižkoks, Sproģu priede.

Te atrodas Valsts robežsardzes Daugavpils pārvaldes Kaplavas nodaļa.


Gaiseļi

Gaiseļi ir ciems Krāslavas novada Kaplavas pagastā. Izvietojies pagasta vidusdaļā, valsts vietējā autoceļa (V633) Krāslava—Varnaviči—Robeždaugava malā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Blakus ciemam atrodas Gaiseļu kalns. 1,6 km uz dienvidiem no ciema atrodas Dvorišču ciems, bet aptuveni 4,6 km uz ziemeļiem ir novada centrs Krāslava. Sabiedriskais transports kursē pa ceļu V633 maršrutā Krāslava—Varnaviči—Krāslava.


Gandeļi

Gandeļi ir ciems Krāslavas novada Kaplavas pagastā. Izvietojies pagasta vidusdaļā, vairāk uz ziemeļiem. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Blakus ciemam austrumu pusē atrodas Daugava. 0,6 km uz rietumiem no ciema atrodas valsts vietējais autoceļš (V633) Krāslava— Varnaviči—Robeždaugava, pa kuru kursē sabiedriskais transports autobusu maršrutā Krāslava - Varnaviči — Krāslava. Aptuveni 1,6 km uz ziemeļiem no Gandeļiem atrodas novada centrs Krāslava, bet 2 km uz dienvidiem ciems Dvorišči. Ciemā darbojas uzņēmums, kas nodarbojas ar lauku tūrismu — zemnieku saimniecība ar viesu namu "Arkādija".


Elefanta

Elefanta (, ) ir ar ledājiem klāta kalnaina sala Dienvidšetlendas salu arhipelāgā Antarktikā. Izvietojusies arhipelāga ziemeļaustrumos Piloto Pardo salu grupā un ir arhipelāga trešā lielākā sala. Izstiepta austrumu—rietumu virzienā, ziemeļu krastu apskalo Dreika šaurums, dienvidu — Vedela jūra. Prinča Čārlza šaurums salu atdala no austrumos esošās Klerensas salas, Lopera šaurums dienvidos — no Gibsa salas. Sala kalnaina, augstākā virsotne ir augsta klints Pardo grēdā (pēc citiem datiem — augstais Pendregona kalns salas dienvidrietumos).

Salas dienvidu piekrastē 1988. gadā ierīkots brazīliešu polārpētnieku patvērums Emílio Goeldi. Otrs patvērums Engenheiro Wiltgen (1985-1998) demontēts.


Gulbenes novada vidusskola

Gulbenes novada vidusskola ir Gulbenes skola, kas realizē pamatizglītības otrā posma (7. – 9. klase) programmu, vispārējās vidējās izglītības vispārizglītojošā virziena programmu un vispārējās vidējās izglītības matemātikas, dabaszinību un tehnikas virziena programmu. Gulbenes novada vidusskolu izveidoja 2020. gadā, apvienojot Gulbenes novada valsts ģimnāziju ar Gulbenes 2. vidusskolu Līkā ielā 21.

Skolas ēka ir valsts nozīmes arhitektūras piemineklis. Skolai blakus atrodas Gulbenes pilsētas sporta centrs, kurā notiek sporta stundas, dažādas sporta aktivitātes un skolas pasākumi.


Upmalieši

Upmalieši ir ciems Krāslavas novada Kaplavas pagastā. Izvietojies pagasta vidusdaļā, pie pagasta dienvidu robežas. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciemam tā dienvidu pusē garām plūst Viļeikas upe, kas veido robežu ar Baltkrieviju. Aptuveni vienu km uz austrumiem atrodas Melnupītes ieteka Viļeikā, bet 0,5 km uz ziemeļiem no Upmaliešiem ir valsts reģionālais autoceļš (P69) Skrudaliena— Kaplava—Krāslava, pa kuru kursē sabiedriskā transporta autobusu maršruts Krāslava — Lielborne — Krāslava. Attālums līdz novada centram Krāslavai, kas no ciema atrodas ziemeļaustrumos, 7 km.


Stirbļi (Kaplavas pagasts)

Stirbļi ir ciems Krāslavas novada Kaplavas pagastā. Izvietojies pagasta vidusdaļā, valsts reģionālā autoceļā (P69) Skrudaliena— Kaplava—Krāslava austrumu malā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Aptuveni 1 km uz ziemeļrietumiem atrodas Saulkrastu ciems, 4 km uz ziemeļaustrumiem novada centrs Krāslava. 2 km no Sirbļu ciema austrumu pusē izvietojies valsts nozīmes ģeoloģiskais un ģeomorfoloģiskais dabas piemineklis "Sproģu gravas", kuras atrodas pie Daugavas, blakus vietai, kur upē ir Dvoriščes sēklis. Sabiedrisko transportu nodrošina autobusu maršruts Krāslava — Lielborne — Krāslava.


Zimaši

Zimaši ir ciems Krāslavas novada Kaplavas pagastā. Izvietojies pagasta ziemeļaustrumos, pašvaldības ceļa Rožupole — Rusteiki malā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciemu ieskauj no austrumiem Vecbutānu grāvis, kas ieplūst Zimašu ezerā, tālāk Daugavā un no rietumu puses Salaka grāvis,kas arī ieplūst Daugavā. Blakus ciemam izvietojies Zimašu kalns. 2,2 km uz dienvidrietumiem atrodas Rožupoles ciems, 1,5 km uz austrumiem Rusteiki. Attālums līdz novada centram Krāslavai 29 km.


Saulkrasti (Kaplavas pagasts)

Saulkrasti (agrāk Ksaverina) ir ciems Krāslavas novada Kaplavas pagastā. Izvietojies pagasta vidusdaļā, starp Daugavu austrumu pusē un valsts reģionālā autoceļa (P69) Skrudaliena— Kaplava—Krāslava rietumu pusē. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Aptuveni 1 km uz dienvidaustrumiem atrodas Stirbļu ciems, 4 km uz ziemeļaustrumiem novada centrs Krāslava. Uz ziemeļiem no ciema pie Priedaines mežniecības atrodas vietējas nozīmes arheoloģijas piemineklis — Priedaines viduslaiku kapsēta jeb Franču kapi. Sabiedrisko transportu nodrošina autobusu maršruts Krāslava — Lielborne — Krāslava. Ciema teritorijā darbojas uzņēmums Priedaines mežniecība.


Jans Lukasevičs

Jans Lukasevičs (, dzimis , miris ) bija Ukrainā dzimis poļu matemātiķis, loģiķis un filozofs. Devis būtisku ieguldījumu matemātiskās loģikas un analītikās filozofijas attīstībā. Viens no Ļvivas-Varšavas loģiskās skolas redzamākajiem pārstāvjiem.


Marks Hermons

Tomass Marks Hermons (; dzimis ) ir amerikāņu aktieris.

Viņa tēvs Toms Hermons ir spēlējis amerikāņu futbolu universitātes laikā, saņēmis Heismana balvu (tā tiek piešķirta gada labākajam amerikāņu futbola spēlētājām koledžu futbolā), viņa māte Elīze Noksa ir bijusi māksliniece un aktrise. Pats Marks arī universitātē spēlēja amerikāņu futbolu, bija saspēles vadītājs, spēlējis UCLA "Bruins". Aktiera karjeru televīzijā sācis 1973. gadā ar lomu vienā no seriāla Ozzie's Girls sērijām. Vēlāk piedalījās vairāku seriālu vienas sērijas filmēšanā, 1977. gadā debitēja filmā Eleanor and Franklin: The White House Years, tāpat bijis galveno lomu atveidotājs vairākos seriālos. Kopš 2003. gada filmējas seriālā "NCIS: militārās izmeklēšanas dienests" (NCIS). Vairākkārt ticis nominēts People's Choice balvai, Ekrāna aktieru ģildes balvai un Zelta globusa balvai.


Aira Birziņa

Aira Birziņa (dzimusi Lubānā) ir latviešu diriģente, kas šobrīd aktīvi strādā ar Ogres sieviešu kori "Rasa" (kopš 1997. g.), sieviešu kori "Dzintars" (kopš 2000. g.) un Rīgas Doma kora skolas meiteņu kori (kopš 2000. g.). No 2003. gada Aira Birziņa ir Ogres novada koru virsdiriģente un Ogres Mūzikas svētku mākslinieciskā vadītāja. Bijusi XXIII (2003) un XXIV (2008) Vispārējo latviešu Dziesmu svētku virsdiriģente, svētku "Rīgai-800" (2001) mākslinieciskās padomes locekle un vairāku citu nozīmīgu kormūzikas svētku un izglītojošu sarīkojumu iniciatore un aktīva organizatore. 2015. gadā piešķirts valsts augstākais apbalvojums Triju Zvaigžņu ordenis.


Krāslavas ģimnāzija

Krāslavas ģimnāzija ir Krāslavas skola, kas realizē pamatizglītības otrā posma (7. — 9. klase) programmu, vispārējās vidējās izglītības vispārizglītojošā virziena programmu, vispārējās vidējās izglītības matemātikas, dabaszinību un tehnikas virziena programmu un vispārējās vidējās izglītības humanitārā un sociālā virziena programmu.


Bangas

Bangas ir ciems Krāslavas novada Kaplavas pagastā. Izvietojies pagasta dienvidos pie Latvijas—Baltkrievijas robežas. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciema ziemeļu pusē tam piekļaujas pašvaldības ceļš Matuliški — Latvijas Republikas/Baltkrievijas robeža, no kura uz ziemeļiem ir atzars Bangas — Grantiņi 2, kas savieno ar valsts reģionālo autoceļu (P69) Skrudaliena— Kaplava—Krāslava, pa kuru tiek nodrošināts sabiedriskais transports autobusu maršrutā Krāslava — Lielborne — Krāslava. Uz rietumiem no Bangām tām garām plūst Viļeika, bet ciema dienvidu pusē atrodas Latvijas robeža ar Baltkrieviju. Tuvākie ciemi ir 3.1 km attālumā uz rietumiem Matuliški un Upmalieši ziemeļaustrumos, 5,8 km no Bangām. Attālums līdz novada centram Krāslavai 11,4 km. Ciemā atrodas zemnieku saimniecība "Bangas."


Matulišķi

Matulišķi (arī Matuliški) ir ciems Krāslavas novada Kaplavas pagastā. Izvietojies pagasta rietumdaļas dienvidos pie Baltkrievijas robežas. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciems veidojies ap vēsturisko Matulišķu muižu (Gut Matuliszki).

Ciems atrodas pašvaldības ceļu Matuliški — Vecborne un Matuliški — Latvijas Republikas/Baltkrievijas robeža krustojumā. Ceļš Matuliški — Vecborne savieno ar valsts reģionālo autoceļu (P69) Skrudaliena— Kaplava—Krāslava, pa kuru tiek nodrošināts sabiedriskais transports autobusu maršrutā Krāslava — Lielborne — Krāslava. Ciema dienvidu pusē atrodas Latvijas robeža ar Baltkrieviju. Tuvākais ciems ir 3.1 km attālumā uz austrumiem Bangas. Attālums līdz novada centram Krāslavai 12,9 km. Uz ziemeļaustrumiem no ciema atrodas Putramišķu kapsēta.


Teņki

Teņki (arī Ceņķi, Ceņki) ir ciems Krāslavas novada Kaplavas pagastā. Izvietojies pagasta vidusdaļas dienvidos, valsts vietējā autoceļa (V633) Krāslava—Varnaviči—Robeždaugava malā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciema dienvidos un rietumos ir Latvijas un Baltkrievijas robeža. 4,6 km uz austrumiem atrodas Rožupole, 2 m uz ziemeļrietumiem ir Dvorišči, Attālums līdz novada centram Krāslavai 8 km. Sabiedrisko transportu nodrošina autobusu maršruts Krāslava — Varnaviči — Krāslava pa ceļu V633.


Gaspari (Kaplavas pagasts)

Gaspari ir ciems Krāslavas novada Kaplavas pagastā. Izvietojies pagasta austrumu daļā, valsts vietējā autoceļa (V633) Krāslava—Varnaviči—Robeždaugava malā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Uz rietumiem no ciema izvietojies Varnaviču ezers, uz dienvidiem no tā — Krivoje ezers. Tuvākais ciems Varnaviči atrodas 1,6 km uz ziemeļrietumiem. Par vietas seno apdzīvotību liecina Varnaviču senkapi — valsts nozīmes arheoloģijas piemineklis, kas atrodas starp Gaspariem un Varnavičiem. Attālums līdz novada centram Krāslavai ir 17,6 km. Tālāk uz austrumiem, Robežupes ietekas vietā Daugavā atrodas vietējas nozīmes dabas piemineklis — Robeždaugavas dižakmens. Sabiedrisko transportu nodrošina autobusu satiksme no Varnavičiem maršrutā Krāslava—Varnaviči— Krāslava uz ceļa V633.


Rožupole

Rožupole ir ciems Krāslavas novada Kaplavas pagastā. Izvietojies pagasta austrumos, pašvaldības ceļu Upmale — Rožupole — Rusteiki un Rožupole — Krāslavas/Varnaviču ceļa atzarojuma krustojumā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Blakus ciemam izvietojies Rožupoles Kalna dzirnavezers, tam līdzās agrāk bijis arī Rožupoles Lejas dzirnavezers. Ciemam garām rietumpusē plūst Bruņinieku upe, mazliet uz dienvidaustrumiem ir Saučenku ezers. Tuvākie ciemi ir Zimaši, 2,2 km uz ziemeļaustrumiem un Upmale, 3,7 km uz ziemeļrietumiem. Attālums līdz pagasta centram Krāslavai 12,1 km.


Māliņi

Māliņi ir ciems Krāslavas novada Kaplavas pagastā. Izvietojies pagasta vidusdaļā, starp Stirbļiem un ceļu Imanti 1 — Upmalieši. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

3,7 km uz ziemeļiem atrodas Stirbļu ciems, 800 metrus uz rietumiem no ciema ir valsts reģionālais autoceļš (P69) Skrudaliena — Kaplava — Krāslava, kas nodrošina sabiedrisko transportu autobusu maršrutā Krāslava — Lielborne — Krāslava. Attālums līdz novada centram Krāslavai 5,2 km.


Krisa Everte

Kristīne Marija "Krisa" Everte (; dzimusi ) ir bijusī amerikāņu tenisiste, bijusi pasaules ranga līdere.

Kopumā karjeras laikā sportiste izcīnīja uzvaru 157 vienspēļu turnīros. Guvusi uzvaru 18 Grand Slam vienspēļu un trijos dubultspēļu turnīros; sasniegusi finālu 34 turnīru finālos, kas ir profesionālā tenisa rekords gan starp sievietēm, gan vīriešiem. Vismaz pusfinālu sasniegusi 52 Grand Slam vienspēļu turnīros no 56 turnīriem, kuros spēlēja, 34 no tām sasniedza pēc kārtas no 1971. gada ASV atklātā čempionāta līdz 1983. gada Francijas atklātajam čempionātam. Viņa ir visvairāk Grand Slam titulus izcīnījusī tenisiste ASV un Francijā (kopš atklātās ēras sākuma). Evertes uzvaru procents vienspēlēs (90,05%) ir profesionālā tenisa rekords.

Kopš 2001. gada ir TENNIS magazine žurnāla izdevēja.


Rusteiki

Rusteiki ir daļēji izzudis ciems Krāslavas novada Kaplavas pagastā. Izvietojies pagasta ziemeļaustrumos, blakus pašvaldības ceļam Varnaviči — Rusteiki. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Uz austrumiem no ciema plūst Šaltupe, uz dienvidaustrumiem izvietojies Dubinkas ezers. Tuvākais ciems ir Varnaviči, kas atrodas 2 km uz dienvidiem, no tā pa valsts vietējo autoceļu (V633) Krāslava— Varnaviči—Robeždaugava tiek nodrošināts sabiedriskais transports autobusu maršrutā Krāslava — Varnaviči — Krāslava. Attālums līdz novada centram Krāslavai 18 km.

Uz dienvidaustrumiem no ciema atrodas arheoloģijas pieminekļi — vietējas nozīmes Podvinku baznīcas kalns ar viduslaiku kapsētu un baznīcas vietu, kā arī valsts nozīmes Podvinku senkapi, kas liecina par senu apdzīvotību šajā apvidū.


Novoseļci

Novoseļci ir daļēji izzudis ciems Krāslavas novada Kaplavas pagastā. Izvietojies pagasta ziemeļaustrumos, blakus pašvaldības ceļam Varnaviči—Novoseļci. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ziemeļaustrumos no ciema izvietojies Kaudzīšu ezers, no kura iztek Varnaviču strauts, kas ietek Daugavā, bet rietumos un ziemeļos ir Daugavas loks. Tuvākie ciemi ir Varnaviči, 2,2 km rietumos, Rusteiki, 3,6 km ziemeļrietumos, Gaspari, 3,6 km dienvidos. Attālums līdz novada centram Krāslavai 18,2 km.

No Varnavičiem pa valsts vietējo autoceļu (V633) Krāslava—Varnaviči—Robeždaugava tiek nodrošināts sabiedriskais transports autobusu maršrutā Krāslava—Varnaviči—Krāslava.

Uz ziemeļrietumiem no ciema atrodas valsts nozīmes arheoloģijas piemineklis — Daugaviešu senkapi, kas liecina par senu apdzīvotību šajā apvidū.


Putremiški

Putremiški (arī Putramiški) ir izzudis ciems Krāslavas novada Kaplavas pagastā. Izvietojies pagasta rietumdaļā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Ciems bijis pašvaldības ceļa Matulišku — Vecborne/Krāslavas ceļa atzarojuma rietumu pusē. Tuvākais ciems Matuliški atrodas aptuveni 2 km uz dienvidrietumiem. Putremiškos atrodas Putramišku luterāņu un katoļu kapsēta, kurā Latvijas poļu biedrība 1997. gadā uzstādīja krustus, pieminot poļu karavīrus — novadniekus, kuri krita kaujās par Latvijas atbrīvošanu 1919. un 1920. gadā.


Boltriški

Boltriški ir izzudis ciems Krāslavas novada Kaplavas pagastā. Izvietojies pagasta vidusdaļā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū un Daugavas loku dabas parkā.

Ciems bijis valsts reģionālā autoceļa (P69) Skrudaliena— Kaplava—Krāslava ziemeļu pusē, pie pašvaldības ceļa Grantiņi 2 — Zelemeņi. Tuvākais ciems, pagasta centrs Kaplava atrodas 2,5 km uz rietumiem no Boltriškiem. Izzudušajā ciemā atrodas Bultrišķu vecticībnieku kapsēta.


Smetani

Smetani (agrāk arī Starki) ir izzudis ciems Krāslavas novada Kaplavas pagastā. Ietilpst īpaši aizsargājamajā dabas teritorijā Augšdaugavas aizsargājamo ainavu apvidū.

Bijušā ciema malā atrodas Smetanu grava.


Hjētils Andrē Omots

Hjētils Andrē Omots (; dzimis ) ir bijušais norvēģu kalnu slēpotājs, viens no titulētākajiem sportistiem kalnu slēpošanas vēsturē.

Piedalījies piecās ziemas olimpiskajās spēlēs (, , , , ). Kopumā izcīnījis astoņas medaļas, no kurām četras ir zelta, veiksmīgākās Olimpiskās spēles viņam bija 2002. gadā Soltleiksitijā, kad kļuva par čempionu supergigantā un kombinācijā. Viņš ir visvairāk medaļas Olimpiskajās spēlēs izcīnījušais kalnu slēpotājs, tāpat Omots ir gan jaunākais, gan vecākais zelta medaļas ieguvējs kalnu slēpošanā. Ar panākumiem startējis Pasaules čempionātā, kur ir uzvarējis piecas reizes (trīs reizes kombinācijā), kā arī izcīnījis četras sudraba un trīs bronzas medaļas. Pasaules kausa kopvērtējumā ir izcīnījis vienu uzvaru (1993.—1994. gada sezona), vēl ir izcīnījis uzvaru slaloma, milzu slaloma, supergiganta un kombinācijas kopvērtējumos (kombinācijā pat piecās sezonās).


Varieši

Varieši ir ciems Jēkabpils novada Variešu pagastā, pagasta centrs. Izvietojies pagasta dienvidu daļā, valsts vietējā autoceļa (V841) Madona — Ļaudona —Jēkabpils malās.

Ciema robežas noteiktas pa sauszemes līnijām vai zemes īpašuma robežām, teritoriju nosakot pēc iespējas kompaktu. Variešu ciema kopplatība ir 63,7 ha, no kuriem 34,4 ha ir lauksaimniecībā izmantojamā zeme. 42.7% no zemes kopplatības pieder fiziskām personām, 7% juridiskām personām, bet 44% pašvaldībai. Plānojumā sabiedriskā, administratīvā un individuālā apbūve izvietota ciema centrā, daudzdzīvokļu māju apbūve rietumu, bet ciema austrumu daļā atrodas mehāniskais sektors — mehāniskās darbnīcas un kaltes ēka, kā arī dažas privātmājas. Galvenokārt ciema apbūvi veido padomju varas gados kolhoza "Cīņa" uzbūvētās ēkas — daudzdzīvokļu mājas un Līvānu māju apbūves kvartāls.

Variešos atrodas pagasta padome, Variešu sākumskola, pagasta kultūras nams, doktorāts un ģimenes ārsta prakse, pagasta novadpētniecības muzejs, veikals.

Ciema dienvidos garām plūst Babraunīca.


Klerensas sala

Klerensas sala (, ) ir ar ledājiem klāta kalnaina sala Dienvidšetlendas salu arhipelāgā Antarktikā. Izvietojusies arhipelāga ziemeļaustrumos Piloto Pardo salu grupā un ir arhipelāga vistālāk austrumos izvietotā sala. Izstiepta ziemeļu—dienvidu virzienā. Prinča Čārlza šaurums salu atdala no rietumos esošās Elefantas salas. Sala kalnaina, augstākā virsotne ir augstais Ērvinga kalns salas dienvidos.


Ērvinga kalns

Ērvinga kalns () ir kalns Dienvidšetlendas salās Antarktikā, Klerensas salas un Piloto Pardo salu augstākā virsotne. Izvietojies salas dienvidu galā. Bijis zināms salu piekrastē kuģojušajiem roņu medniekiem jau no 1820. gadiem un saukts par Boulsa kalnu (Mount Bowles) pēc netālā Boulsa raga. 1974. gadā, lai izvairītos no nosaukumu dublēšanās (cits Boulsa kalns atrodas Livingstona salā), kalns pārdēvēts par godu britu admirālim, flotes hidrogrāfam (1960-1966) seram Edmundam Džordžam Ērvingam (Edmund George Irving).

Kalnā pirmoreiz uzkāpa Britu Apvienoto dienestu alpīnistu komanda Malkolma Barlija (Malcolm Burley) vadībā 1970. gada 6. decembrī.


Daugavpils trakts

Daugavpils trakts () jeb Daugavpils stārastija bija administratīva vienība Inflantijas vaivadijas (1629-1772) sastāvā ar centru Daugavpils (tolaik Dineburgas) pilsētā.


Lielais Klusā okeāna atkritumu plankums

Lielais Klusā okeāna atkritumu plankums () ir antropogēnas izcelsmes atkritumu virpulis Klusā okeāna ziemeļu daļā starp 135°—155° rietumu garuma un 35°—42° ziemeļu platuma grādiem.

Šis piesārņojuma izplatības areāls ir izveidojies Klusā okeāna straumju cirkulācijas rezultātā, tām vienuviet sakoncentrējot plastikāta un citus antropogēnas izcelsmes atkritumus no visas okeāna ziemeļu daļas, tostarp ASV un Japānas piekrastes. Klusajā okeānā ir vairāki šādi "plankumi", taču Lielais Klusā okeāna atkritumu plankums ir pats lielākais un stabilākais. Lai arī precīzs izmērs nav zināms, dažādos avotos tas tiek vērtēts no līdz pat 15 miljoniem km² (attiecīgi 0,4—8% visas okeāna teritorijas). Iespējams, ka plankums sastāv no divām atsevišķām daļām. Dažādo vērtējumu iemesls ir izpētes grūtības un vērtēšanas kritēriju atšķirības, jo virpuļa perifērijā piesārņojuma koncentrācija ir daudz mazāka kā centrā. Tiek uzskatīts, ka atkritumu plankums satur vairāk kā miljonu tonnu atkritumu.

Lielākā daļa plastikāta atkritumu saules (fotodegradācijas) un viļņošanās ietekmē ir sadalījušies maza izmēra fragmentos, kas ar cilvēka aci nav redzami. To koncentrācija atkritumu plankuma augšējos ūdens slāņos ievērojami pārsniedz zooplanktona koncentrāciju, pie tam vizuāli atgādina to, līdz ar to kļūst par daudzu jūras organismu barību. Lielāki jūras dzīvnieki, arī putni, īpaši albatrosi, aprij arī nesadalījušos lielāka izmēra atkritumus. Abos gadījumos plastikāta uzņemšana visbiežāk izraisa organisma saindēšanos un nāvi.


Hipatija hronika

Hipatija hronika jeb arī Ipatija hronika (; ; ) ir baznīcslāvu valodā pārrakstīts vairāku senāku Kijivas Krievzemes hroniku apkopojums. Tas ir otrs vecākais senkrievu hroniku apkopojums pēc t.s. Laurentija hronikas.


Laurentija hronika

Laurentija hronika () jeb t.s. Suzdaļas hronika ir ap 1377. gadu baznīcslāvu valodā pārrakstīts vairāku senāku Kijevas Krievzemes hroniku apkopojums. Tas ir vecākais senkrievu hroniku apkopojums, kas satur Pagājušo gadu vēsturi un sekojošos notikumus līdz Zelta Ordas vietvalža lielkņaza Aleksandra Ņevska dēla Andreja nāvei 1304. gadā.


Ardēnu klasikas

Ardēnu klasikas ir trīs riteņbraukšanas klasikas, kuras notiek aprīļa vidū Ardēnos (Beļģijā) un Limburgā (Nīderlandē). Šīs sacensības ir Amstel Gold Race, La Flèche Wallonne un Ljēža—Bastoņa—Ljēža. Sacensības raksturo paugurainie maršruti un tajās bieži vien cīņa par uzvaru piedalās līdzīgs dalībnieku sastāvs, jo sacensības notiek neilgā laika periodā. Pēdējos gados tās notiek astoņu dienu periodā.

Vienīgie trīskāršie uzvarētāji sezonas laikā ir Davide Rebellins 2004. gadā un Filips Žilbērs 2011. gadā. Citi braucēji, kuri uzvarējuši visās sacensībās, bet ne vienā gadā ir Tadejs Pogačars, Danilo Di Luka, Mikēle Bartoli, Edijs Merkss un Bernārs Ino.

Oficiāli nepastāv kopvērtējums, kurš apvienotu visas trīs sacensības, lai arī pagātnē ir bijusi šāda klasifikācija divām valoņu sacensībām.

Pēdējos gados šīs trīs pauguru klasikas notiek aprīļa otrajā pusē un seko līdzīgai sacensību grupai, bruģa klasikām.


Grieķijas futbola Superlīga

Grieķijas Superlīga ir Grieķijas augstākā futbola līga. Tajā spēlē 14 komandas. Visvairāk titulu (47) ir ieguvis klubs Pirejas "Olympiacos", kas ir arī pāšreizējā čempionvienība.

2 sezonas šajā līgā klubā FK Ergotelis aizvadīja Māris Verpakovskis.


Mediķu iela (Rēzekne)

Mediķu iela ir iela ar asfalta un grants segumu Rēzeknes Centra rajonā. Tai ir krustojums ar Nikodema Rancāna ielu un "T" veida krustojumi ar 18. novembra ielu un Pulkveža Brieža ielu. Ielas kreisajā pusē virzienā no dienvidiem atrodas Rēzeknes slimnīca.

Starpkaru periodā ielas nosaukums bija Mazpulku iela, bet PSRS laikā tā ieguva Mediķu ielas nosaukumu.


Kogiste (stacija)

Kogiste () bija dzelzceļa pieturas punkts Igaunijā, Raplas apriņķa Kehtnas pagastā, dzelzceļa iecirknī Lelle—Pērnava. Kogiste atrodas 61,1 km attālumā no Pērnavas pasažieru stacijas, 8,4 km attālumā no Lelles mezgla stacijas un 80,3 km attālumā no Baltijas stacijas Tallinā. Līdz 2018. gada beigām Kogistes dzelzceļa pieturas punkts apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).


Eidapere (stacija)

Eidapere () bija dzelzceļa pieturas punkts Igaunijā, Raplas apriņķa Kehtnas pagastā, dzelzceļa iecirknī Lelle—Pērnava. Eidapere atrodas 55,4 km attālumā no Pērnavas pasažieru stacijas, 14,1 km attālumā no Lelles mezgla stacijas un 86 km attālumā no Baltijas stacijas Tallinā. Līdz 2018. gada beigām Eidaperes dzelzceļa pieturas punkts apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).


Boulsa rags

Boulsa rags () ir zemesrags Klerensas salas dienvidos Antarktīdā, salas galējais dienvidu punkts. Zemesragu 1820. gada 4. februārī atklāja Edvards Brensfīlds ar brigu Williams un nosauca par godu kapteinim (vēlāk — admirālis) Viljamam Boulsam (William Bowles), Britu eskadras komandierim Dienvidamerikā.

Boulsa rags atzīts par putniem nozīmīgu vietu, jo zemesragā un tā tiešā tuvumā ligzdo vairāk kā 112 tūkstoši pāru zodasiksnas pingvīnu (Pygoscelis antarcticus).


Džims Beluši

Džeimss Ādams Beluši (; dzimis Čikāgā), vairāk pazīstams kā Džims Beluši (), ir amerikāņu aktieris, mūziķis, dziedātājs un komiķis.

Vislabāk viņš ir pazīstams ar lomu komēdijseriālā "Džima dēļ" (2001—2009). Attēlojis lomas vairāk nekā 150 filmās un TV seriālos, tai skaitā filmās Thief (1981), "Salvadora" (1986), "Sarkanā tveice" (1988), K-9 (1989), "Sprogainīte Sjū" (1991), "Aste luncina suni" (1997), "Rēgu rakstnieks" (2010), "Tvinpīka" (TV seriāls, 2017), "Brīnumu rats" (2017).

Džeimss Beluši ir aktiera un komiķa Džona Beluši (1949—1982) jaunākais brālis.

Aktierim ir albāņu izcelsme, viņš ir ticīgs pareizticīgais.


Peremišļanu rajons

Peremišļanu rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Židačivas, Mikolajivas, Pustomitu un Zoločivas rajoniem, kā arī Ternopiļas apgabala Berežanu rajonu un Ivanofrankivskas apgabala Rohatinas rajonu.

Peremišļanu rajona Dobrjaniču ciemā dzimis psihoanalītiķis Vilhelms Reihs (Wilhelm Reich, 1897—1957).


Pieneņu Vīns (grupa)

Pieneņu Vīns jeb Dandelion Wine ir Latvijas mūzikas grupa, kas muzicē džeza, džezpopa, fanka un disko stilos. Grupa izveidota 2005. gada februārī. Grupas nosaukums aizgūts no Reja Bredberija romāna "Pieneņu vīns".

Grupas pastāvēšanas laikā tajā ir piedalījušies daudzi mūziķi, taču pašlaik no sākumsastāva palikusi tikai soliste Evilena Protektore.

Grupa regulāri piedalās dažādos projektos, festivālos un konkursos. Starp grupas sasniegumiem ir uzvara 2007. gada "MicRec Open4" un 2008. gada konkursā "Tu Esi Pamanīts". Grupas ieņēma 3. vietu konkursa "Eirodziesma 2011" superfinālā, kā arī dziesma You Are tika izvirzīta 2011. gada Latvijas Mūzikas ierakstu Gada Balvas nominācijā "Labākā debija". 2013. gadā grupa piedalījās konkursā "Dziesma 2013" ar divām dažādu stilu dziesmām, abas no kurām iekļuva pusfinālā, viena – finālā.

Grupa veiksmīgi sadarbojusies un veidojusi kopprojektus ar Serge Junior Robinson, Ingu Bērziņu, Platz Für Tanz, Danceradio, Tommaso Troncon, Fil Straughan, Nelliju Furtado.

2013. gadā grupa izlaida pirmo lielāko digitālo projektu valstī ar nosaukumu Stop360, uzfilmējot savam singlam STOP pirmo 360 grādu panorāmas mūzikas video. 2014. gadā grupa piedalījās pirmajā Starptautiskajā Džeza dienā Latvijā, uzstājoties vienā no galvenām skatuvēm.

2016. gadā grupa izlaida savu pirmo albumu ar nosaukumu «Roads Taken», kas sastāv no 14 kompozīcijām.


Viluvere (stacija)

Vilivere () bija dzelzceļa pieturas punkts Igaunijā, Pērnavas apriņķa Vendras pagastā, dzelzceļa iecirknī Lelle—Pērnava. Viluvere atrodas 40,1 km attālumā no Pērnavas pasažieru stacijas, 29,4 km attālumā no Lelles mezgla stacijas un 101,3 km attālumā no Baltijas stacijas Tallinā. Līdz 2018. gada beigām Viluveres dzelzceļa pieturas punkts apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).


Azerspace-1/AFRICASAT-1a

Azerspace-1/AFRICASAT-1a jeb AzerSat-1 ir Azerbaidžānas pirmais pavadonis. To apkalpo Azerbaidžānas Sakaru un informācijas tehnoloģiju ministrija un Nacionālā aerokosmiskā aģentūra. Sakaru pavadonis palaists 2013. gada februārī. Tas paredzēts sakaru nodrošināšanai klientiem Azerbaidžānā, kā arī Centrālāzijā, Eiropā un Āfrikā.

Azerspace-1/AFRICASAT-1a tiek izmantots kopā ar Malaizijas uzņēmumu MEASAT Satellite Systems, kuram pieder licence orbitālās pozīcijas 46° austrumu garuma izmantošanai. MEASAT lieto 40 % no pavadoņa kanāliem, Azerbaidžānas ministrija — 20 %, bet pārējie pieejami citiem klientiem.

Kosmisko aparātu izgatavojis ASV uzņēmums Orbital Sciences Corporation. Līgums ar to tika noslēgts 2010. gada jūnijā. Azerspace būvēts uz platformas Star-2.4E bāzes. Tam ir 24 C joslas, 12 Ku joslas raidītāji. Izmēri saliktā stāvoklī: 5,6 × 2,5 × 3,2 m.

Azerspace-1/AFRICASAT-1a tika palaists 21:36 UTC ar nesējraķeti Ariane 5ECA (lidojums VA-212) no Gviānas kosmiskā centra kopā ar sakaru pavadoni Amazonas 3. No dzinējbloka pirmais atdalījās (27 min 58s pēc starta) Amazonas 3; Azerspace/Africasat-1a tika atdalīts 36 min 44 s pēc starta.

Ģeostacionāro orbītu 16. februārī tas sasniedza ar saviem dzinējiem. Tas izvietots punktā 46° austrumu garuma. 2. aprīlī pabeigta izmēģinājumu un testēšanas fāze, un tas nodots ekspluatācijā Azerbaidžānas pusei.


Likteņa līdumnieki

Likteņa līdumnieki ir latviešu televīzijas seriāls, kas tika pārraidīts kanālā LTV1 no 2003. līdz 2008. gadam. Sižetā sekoja latviešu dzimtas — Nārbuļu ģimenes — vēsture laikposmā no 1885. gada, kad baronese izprecina pavesto istabmeitu Katrīnu, pūrā dodot zemi, cauri visiem 20. gadsimta notikumiem Latvijas vēsturē līdz pat mūsu dienām — 1995. gadam.

Seriāla sižeta līnijas pamatā ir četri rakstnieka Vladimira Kaijaka romāni — Enijas bize, Zem Marsa debesīm, Nārbuļu dēli un Mantinieki.

Seriāls filmēts Liezēres pagasta "Kalna Jaunzemjos".


Lone

Lone ir ciems Jēkabpils novada Saukas pagastā, pagasta centrs. Izvietojies pagasta vidusdaļā, valsts reģionālā autoceļa P75 (Jēkabpils—Lietuvas robeža (Nereta)) malā. Ciems iekļaujas kultūrvēsturiskajā Sēlijas novadā, bet tā daļa Saukas dabas parka teritorijā.

Ciema plānojumā ziemeļos atrodas galvenokārt privātās dzīvojamās mājas, centrā ir kultūras nams, dienvidaustrumos izvietojusies sabiedriskā un administratīvā apbūve, kur atrodas pašvaldības nams, pasta nodaļa, bibliotēka, ambulance, viesu nams, kafejnīca, veikals un maizes ceptuve. Ciemā ir sešas daudzdzīvokļu mājas, kuras arī ir izvietojušās šajā ciema daļā. Dienvidaustrumos galvenokārt ir mehāniskais sektors — mehāniskās darbnīcas un tamlīdzīgas celtnes. Mūsdienās Lone kļuvusi par pakalpojumu centru.

Loni ieskauj lieldārzi ar augļu kokiem, īpaši ābelēm, daļa no tiem ir stādīti kolhozu laikos un ir novecojuši, taču vairākas zemnieku saimniecības arī mūsdienās nodarbojas ar augļkopību. Aptuveni 1 km uz austrumiem no ciema atrodas lielākais Zemgales ezers — Saukas ezers, no tā iztek Dūņupe, kas tālāk plūst cauri ciemam.

Lonē atrodas divi kultūrvēsturiski pieminekļi — Viesītes šaursliežu dzelzceļa līnijas Jēkabpils — Nereta Lones dzelzceļa stacijas ēka un Lones pusmuižas ēka. Netālu no ciema ir viens valsts nozīmes arheoloģijas piemineklis — 2 km uz dienvidrietumiem, netālu no Neretas pagasta robežas pie Skosu mājām atrodas Skosu pilskalns ar apmetni (valsts aizs. Nr. 939), kā arī vietējas nozīmes — 1 km uz dienvidaustrumiem, līdzās Saukas ezeram pie Bincānu mājām ir Bincānu viduslaiku kapsēta (valsts aizs. Nr. 935) un Klūgu upurakmens (valsts aizs. Nr. 937), 1,5 km uz ziemeļaustrumiem pie Klūgu mājām. Pie Bincānu mājām aug valsts nozīmes dižkoks — (5,4 metri) vīksna.

Ciema teritoriju šķērso valsts reģionālais autoceļš (P75) Jēkabpils — Lietuvas robeža (Nereta), vietējie autoceļi (V792) Lone — Sauka, (V793) Lone — Zalves mežniecība.


Radzivila hronika

Radzivila hronika () jeb tā sauktā Kēnigsbergas hronika ir apmēram 13. gadsimta sākumā baznīcslāvu valodā uzrakstīts vairāku senāku Kijevas Krievzemes hroniku apkopojums ar 617 miniatūrām. Tas ir vecākais senkrievu hroniku apkopojums, kurā ietilpst Pagājušo gadu vēsture un sekojošie notikumi līdz 1206. gadam. 15. gadsimtā pārrakstītais rokraksts pirmo reizi iespiests 1767. gadā.


Konstantīns Grēvinks

Konstantīns Kaspars Andrejs fon Grēvinks (, 1819-1887) bija latviešu cilmes vācbaltiešu ģeologs. Tērbatas Universitātes ģeoloģijas profesors (1854—1887).


Sauka

Sauka (agrāk Vecsauka) ir ciems Jēkabpils novada Saukas pagastā. Izvietojies pagasta austrumos, Saukas ezera krastā, valsts vietējo autoceļu (V792) Lone—Sauka, (820) Viesīte—Deši—Cīruļi (Rite) krustojumā. Ciems iekļaujas kultūrvēsturiskajā Sēlijas novadā un Saukas dabas parka teritorijā.

Ciema plānojumā austrumos atrodas ražošanas un saimnieciskās apbūves teritorija, kurā iekļaujas bijušās Saukas arodvidusskolas ēkas, centrā ir daudzdzīvokļu dzīvojamo māju apbūve, rietumos izvietojusies individuālās apbūves teritorija. Dienviddaļā ir sabiedrisko iestāžu apbūve, kurā ir veikals. Ciema ziemeļos atrodas bibliotēka.

Saukā atrodas Saukas luterāņu baznīca un Latvijas fotogrāfijas pamatlicēja Mārtiņa Buclera muzejs.

Ciema austrumu pusē izvietojies Saukas dzirnavu dīķis, kurā ietek un vēlāk iztek Klauce, kas ciema ziemeļos ietek Saukas ezerā. No Klauces, pēc tās iztekas no dīķa attek labajā pusē grāvis, kas plūst ciema dienvidos uz rietumu pusi.

Ciema dienvidos ir valsts nozīmes arheoloģijas piemineklis — Plūmju viduslaiku kapsēta (valsts aizs. nr. 897). Saukā atrodas vairāki kultūrvēsturiski pieminekļi — Saukas mācītājmuiža, piemineklis stomatologam profesoram Paulam Daugem, piemiņas akmens fotogrāfijas Latvijā pamatlicējam Mārtiņam Bucleram, komponista, profesora Arvīda Žilinska dzimtās mājas "Lejas Arendzāni" un Smiltaines kapi, kas atrodas uz dienvidaustrumiem no ciema. Vietējas nozīmes arhitektūras pieminekļi ir Saukas pagastnams un Saukas luterāņu baznīca, bet vēstures piemineklis — piemiņas plāksne Saukas draudzes locekļiem baznīcā.


Pilāti (Sēļu pagasts)

Pilāti ir ciems Valmieras novada Sēļu pagastā. Izvietojies pagasta ziemeļdaļā pie autoceļa P21 8 km no pagasta centra Sēļiem, no novada centra Valmieras un no Rīgas. Padomju gados Pilāti veidojās kā kolhoza «Ļeņina ceļš» ciemats līdz tā apvienošanai ar kolhozu «Ziemeļi».


IndyCar Series

IndyCar Series (kopš 2019. gada oficiāli saukta NTT IndyCar Series) ir ASV augstākā atvērto riteņu, vienvietīgo sporta automašīnu sacīkšu klase. Čempionāts dažādos formātos un dažādu organizāciju vadībā, eksistē kopš 1920. gada. Pašreizējo čempionātu kā CART sacensību seriāla konkurentu 1996. gadā dibināja Indianapolis Motor Speedway īpašnieks Tonijs Džordžs. 2008. gadā IndyCar Series apvienojās ar Champ Car (bijušo CART čempionātu).

No 1996. līdz 2002. gadam čempionāta nosaukums bija Indy Racing League.

Kopš 1911. gada, ik gadu (izņemto pasaules kara gadus) IndyCar Series čempionātā tiek rīkota galvenā sacīkšu čempionāta sacīkste - Indianapolis 500 jūdžu sacīkstes.


1973. gada naftas krīze

1973. gada naftas krīze bija enerģētiskā krīze no 1973. gada beigām līdz 1974. gada sākumam. 17. oktobrī Arābu naftas eksportētājvalstu organizācija (OAPEC) izsludināja naftas embargo pret valstīm, kas atbalstīja Izraēlu Jom Kipur kara laikā. Krīze būtiski skāra ASV un Rietumeiropas valstis. Nākamā gada laikā naftas cena pieauga no trīs līdz divpadsmit dolāriem par barelu.

Arābu valstis pārtrauca embargo 1974. gada 17. martā pēc tam, kad Izraēla izveda savus spēkus no Suecas kanāla rietumkrasta.


Dūņupe (Dienvidsusējas pieteka)

Dūņupe, saukta arī Douņupe, Douņupīte vai Dūņupīte, ir Dienvidsusējas labā krasta pieteka.

Iztek no Saukas ezera rietumu gala. Tās gultne ir iztaisnota un salīdzinoši straujās upes tecējums atgādina lielu grāvi. Šķērso 5,5 km Saukas pagastā, tālāk plūst pa Neretas pagasta teritoriju, kur pie Lejas Kupšanu mājām ietek Dienvidsusējā. Visā upes garumā tā tiek regulēta (1931-1934), izņemot pašu tās lejteci. Upe galvenokārt plūst pa plašiem pļavu un purvu masīviem. Krasti aizauguši ar blīvām parastās niedres audzēm, kalmi, ežgalvītēm, purva purenēm, lielajām nātrēm, parastajām vīgriezēm, meža meldriem parasto miežubrāli. Daļa upes teritorijas iekļaujas Saukas dabas parkā.


WAIS Divaida

WAIS Divaida (, West Antarctic Ice Sheet Divide — 'Rietumantarktīdas ledus vairoga šķirtne') ir amerikāņu ledus dziļurbuma projekts Mērijas Bērdas Zemē Rietumantarktīdā. Projekts uzsākts 2005./2006. gada vasarā un paredzēts dziļurbumu sērijas veikšanai uz Rietumantarktīdas ledus vairoga ledus plūsmu šķirtnes, lai iegūtu siltumnīcas gāzu saturu atmosfērā pēdējo gadu periodā.

Urbšanas darbi tika veikti piecu gadu garumā polārajās vasarās. 2012. gada 31. decembrī tika sasniegts plānotais 3405 m dziļums (no ledāja virsmas).


Bruģupīte

Bruģupīte ir upe Jēkabpils novada Elkšņu un Saukas pagastā. Atrodas Saukas dabas parka teritorijā.

Sākas mežā Elkšņu pagasta ziemeļrietumos pie Saukas pagasta robežas, uzņemot ūdeņus no apkārt esošiem strautiem un mitrājiem. Šķērso Saukas pagasta robežu un ietek Saukas ezerā tā ziemeļaustrumu pusē. Upi šķērso valsts autoceļš V820 (Viesīte–Deši–Sauka–Rite).


Klauce (upe)

Klauce (arī Grabažānu upe augštecē arī Raktupīte) ir ūdenstece — upe Jēkabpils novadā.

Iztek no Sūpes purva Sūpes ezera Viesītes pagastā kā Raktupīte. Tai pietek strauti, kas uzņēmuši ūdeņus no mitrājiem, kļūstot par Klauci. Šķērso Elkšņu pagastu, kur plūst rietumu virzienā, šķērsojot Mazo Klauces ezeru, Lielo Klauces ezeru un Bukūzi. Tālāk tek uz dienvidrietumiem, šķērsojot Saukas pagasta robežu, no kuras līdz ietekai — Saukas ezeram plūst 3,4 km, pirms tās tekot cauri Saukas dzirnavu dīķim. Daļa upes teritorijas iekļaujas Saukas dabas parkā. Vidēji lēni tekoša upe, ar krūmu un koku joslu tās krastos. Dominē baltalksnis, melnalksnis, parastais osis, kārkli. Upes krastos sastopamas niedres, kalmes, ežgalvītes, purva skalbes, abinieku paķērses, aug arī purva purenes, lielā nātre, parastā vīgrieze, meža meldri, sīkziedu sprigane. Peldlapu joslā dominē dzeltenā lēpe.


Totsi (stacija)

Totsi () ir dzelzceļa stacija Igaunijā, Pērnavas apriņķa Totsi pagastā, dzelzceļa iecirknī Lelle—Pērnava. Totsi atrodas 30,3 km attālumā no Pērnavas pasažieru stacijas, 39,2 km attālumā no Lelles mezgla stacijas un 111,1 km attālumā no Baltijas stacijas Tallinā. Līdz 2018. gada beigām Totsi stacija apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).

Kopš 2018. gada 8. decembra pasažieru vilcieni posmā Pērnava—Lelle vairs nekursē un Totsi stacija pasažieru satiksmei netiek izmantota.


Tori (stacija)

Tori () bija dzelzceļa pieturas punkts Igaunijā, Pērnavas apriņķa Tori pagastā, dzelzceļa iecirknī Lelle—Pērnava. Tori atrodas 24 km attālumā no Pērnavas pasažieru stacijas, 45,5 km attālumā no Lelles mezgla stacijas un 117,4 km attālumā no Baltijas stacijas Tallinā. Līdz 2018. gada beigām Tori dzelzceļa pieturas punkts apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).


Pulli (stacija)

Pulli () bija dzelzceļa pieturas punkts Igaunijā, Pērnavas apriņķa Saugas pagastā, dzelzceļa iecirknī Lelle—Pērnava. Pulli atrodas 21 km attālumā no Pērnavas pasažieru stacijas, 48,5 km attālumā no Lelles mezgla stacijas un 120,4 km attālumā no Baltijas stacijas Tallinā. Līdz 2018. gada beigām Pulli dzelzceļa pieturas punkts apkalpoja vietējo pasažieru vilcienu satiksmi, tajā pieturēja visi Tallinas un Pērnavas virzienā kursējošie starppilsētu pasažieru dīzeļvilcieni (2013. gadā 2 vilcienu sastāvu pāri dienā).


Gibsa

Gibsa (, ) ir ar neliela klinšaina sala Dienvidšetlendas salu arhipelāgā Antarktikā. Izvietojusies arhipelāga ziemeļaustrumos Piloto Pardo salu grupā. Izstiepta austrumu—rietumu virzienā. Lopera šaurums salu atdala no ziemeļaustrumos esošās Elefantas salas. Rietumos no Gibsas atrodas trīs nelielu salu grupa — Asplenda, Īdija sala un O'Braiena sala.

Gibsas sala ir atzīta par putniem nozīmīgu vietu — tur ligzdo vairāki tūkstoši pāru dažādu pingvīnu sugu, kā arī vairāk kā 18 000 pāru Fulmarus glacialoides.


Georgs Apinis

Johans Georgs Apinis ( — ) bija latviešu ārsts un sabiedriskais darbinieks. Valmieras pilsētas ārsts un Valmieras pilsētas galva (1906—1910).


Dienvidamerikas kaķi

Dienvidamerikas kaķi, Dienvidamerikas kaķu ģints (Leopardus) ir viena no kaķu dzimtas (Felidae) ģintīm, kas pieder kaķu apakšdzimtai (Felinae). Dienvidamerikas kaķu ģintī ietilpst 9 neliela auguma, plankumainu kaķu sugas, kuras visas mājo Dienvidamerikā un Centrālamerikā. Dažu sugu izplatības areāls sasniedz ASV dienvidu reģionus.


Ocelots

Ocelots (Leopardus pardalis) ir neliela auguma kaķu dzimtas (Felidae) plēsējs, kas pieder pie Dienvidamerikas kaķu ģints (Leopardus). Ocelotam ir 10 pasugas.

Tas sastopams Dienvidamerikā, ieskaitot Trinidādas un Margaritas salas un Centrālamerikā. Tā izplatības ziemeļu robeža ir Meksika un Teksasas galējie dienvidi ASV. Retu reizi to var novērot arī Arizonas dienvidos.

Ocelots atgādina mazu jaguāru, un tā kažokāda tika uzskatīta par īpaši vērtīgu. Lai to iegūtu, tika nogalināti tūkstošiem ocelotu, līdz 1972. gadā tā kļuva apdraudēta suga. Pateicoties aizsardzības pasākumiem, kopš 1996. gada ocelotu populācija ir sākusi atjaunoties un kopš 2008. gada tā vairs netiek klasificēta kā apdraudēta suga, tomēr dažas pasugas joprojām ir kritiski apdraudētas.


Eiropas Savienības Kokmateriālu regula

Eiropas Savienības Kokmateriālu regula (EUTR — Regula (ES) Nr. 995/2010) ir 2010. gada 20. oktobrī pieņemta Eiropas Savienības regula, kuras mērķis ir cīnīties pret nelikumīgi iegūtu kokmateriālu un koka izstrādājumu nokļūšanu Eiropas Savienības tirgū. Ar to aizliedz ES tirgū laist nelikumīgi iegūtus kokmateriālus un koka izstrādājumus, un tajā ir noteikti pienākumi tirgus dalībniekiem. Regula ir saistoša visām ES dalībvalstīm no 2013. gada 3. marta.


Vilhelms Roberts fon Bulmerinks

Vilhelms Roberts fon Bulmerinks (; 1862-1953) bija Rīgas vācbaltiešu namnieks, Rīgas pilsētas galva laikā no 1913. līdz 1915., formāli līdz 1917. gadam. Baltijas hercogistes Reģentu padomes loceklis (1918).


Pantene

Pantene ir ciems Valmieras novada Sēļu pagastā. Izvietojusies pagasta vidusdaļā Rūjas krastā pie autoceļa V171 2,5 km no pagasta centra Sēļiem, no novada centra Valmieras un no Rīgas.

Apdzīvotā vieta izveidojusies ap bijušās Pantenes muižas (Panten) centru. Muiža sākotnēji piederēja Viganta Šerenberga atraitnei. Karalis Stefans Batorijs to 1585. gadā dāvināja Vidzemes fiskalam Baltazāram Šnelam. Zviedru karalis Gustavs Ādolfs konfiscēja šo muižu un 1630. gadā to uzdāvināja majoram Laijsam.

Pantenes apmetne (ap 700 m uz dienvidrietumiem no ciema) ir valsts nozīmes arheoloģijas piemineklis. Pantenes muižas parks un Pantenes avots ar metru augstu ūdenskritumu ir aizsargājami dabas pieminekļi.


Pērnavas Preču stacija

Pērnavas Preču stacija () ir dzelzceļa stacija Igaunijā, Pērnavas pilsētas teritorijā, dzelzceļa iecirknī Lelle—Pērnava. Pērnavas Preču stacija atrodas 5,3 km attālumā no Pērnavas pasažieru stacijas, 65,1 km attālumā no Lelles mezgla stacijas un 136,1 km attālumā no Baltijas stacijas Tallinā. Līdz 2018. gada beigām Pērnavas Preču stacija veica dzelzceļa kravu loģistiku un apkalpoja vietējo pasažieru vilcienu satiksmi.


Saukas dzirnavezers

Saukas dzirnavezers jeb Saukas dzirnavu dīķis ir mākslīga uzstādināta ūdenstilpe (dīķis) Jēkabpils novada Saukas pagasta Saukā.

Iekļauts Saukas dabas parkā. Atrodas uz Klauces upes, dienvidaustrumos no ciema. Ezera gultne mālaina un dūņaina, slāņa biezums līdz 1,5 metriem. Krasti lēzeni un slīpi. Mākslīgs, uzstādināts uzpludinājums ar zemes aizsprostu un slūžām, kas ir avārijas stāvoklī. Konstatētas 5 zivju sugas — līdaka, asaris, rauda, plicis, līnis.


Impala

Impala (Aepyceros melampus) ir vidēji liela Āfrikas antilope, kas ir vienīgā suga impalu ģintī (Aepyceros), kā arī impalu apakšdzimtā (Aepycerotinae). Impalai ir 2 pasugas — melnsejas impala (A. m. petersi) un parastā impala (A. m. melampus).

Impalas mājo savannā un krūmu savannā Kenijas, Tanzānijas, Svatinis, Mozambikas, Namībijas, Botsvānas, Zambijas, Zimbabves, Angolas, Dienvidāfrikas un Ugandas teritorijās. To kopējā populācija sasniedz 2 miljonus.


Anrijs Matīss

Anrijs Matīss (dzimis Rīgā) ir latviešu ierēdnis un politiķis, bijušais Latvijas satiksmes ministrs, bijis vairāku ministriju valsts sekretārs, kā arī 12. Saeimas deputāts (kā partijas "Vienotība" biedrs). No partijas "Saskaņa" kandidēja 13. Saeimas vēlēšanās. No 2018. gada 13. decembra līdz 2019. gada 5. februārim pildījis Rīgas pašvaldības uzņēmuma "Rīgas satiksme" pagaidu valdes priekšsēdētāja amata pienākumus.


Andrejs Inkulis

Andrejs Inkulis (dzimis 1941. gada 31. oktobrī, miris 2023. gada 17. jūnijā) bija Rīgas pilsētas Tautas deputātu padomes izpildkomitejas priekšsēdētājs laikā no 1990. līdz 1992. gadam, pēc tam Jūrmalas Domes vadītājs no 1994. līdz 1997. gadam, ievēlēts no Jūrmalas vēlēšanu saraksta "Labklājība".

1996. gadā A. Inkuli apstiprināja par Rīgas ostas pārvaldnieku. Pēc aiziešanas no darba pašvaldībās A. Inkulis bija padomes priekšsēdētājs Igaunijas uzņēmumam "Fenniger" piederošajā nekustamo īpašumu kompānijā AS "Eldikrija".


Bukūzis

Bukūzis, arī Buka, Bukauzes, Bukānes un Bukūža ezers ir ezers Jēkabpils novada Elkšņu pagasta ziemeļrietumu pusē.

Iekļauts Saukas dabas parkā. Caurteces ezers, atrodas uz Klauces upes. Ietek ezerā arī grāvis un strauts. Krasti slīkšņaini un aizauguši. Tajos atrodas slapju mežu biotopi. Ūdens caurredzamība 0,8 metri.


Andželo Skola

Andželo Skola (; dzimis ) ir itāļu Romas katoļu baznīcas kardināls, filozofs un teologs.

1970. gada jūlijā ticis ordinēts, 1991. gada septembrī — konsekrēts, 2003. gada oktobrī kļuvis par kardinālu. Laikā no 1991. līdz 1995. gadam Skola bijis Groseto bīskaps, pēc tam pildījis Laterānas universitātes rektora pienākumus līdz 2002. gadam, no 2002. līdz 2011. gadam bijis Venēcijas patriarhs. Kopš 2011. gada Skola ir Milānas arhibīskaps.


Lielais Klauces ezers

Lielais Klauces ezers, arī Klauces ezers, Klauces I ezers, ir ezers Jēkabpils novada Elkšņu pagasta ziemeļu daļā, uz dienvidrietumiem no Klauces ciema. Otrs lielākais un dziļākais Saukas dabas parka ezers.

Iekļauts Saukas dabas parkā. Subglaciālās iegultnes ezers, ar rietumu austrumu virzienā izstieptu ezerdobi. Caurteces ezers, atrodas uz Klauces upes. Dibena gultne dūņaina, ūdens brūns, tā caurredzamība 0,8 metri. Krasti stāvi, vietām slīpi, abos galos zemi. Konstatētas 7 zivju sugas: līdaka, asaris, rauda, plaudis, zutis, vēdzele, līnis. Ezera krastos atrodas pļavas, ganības, krūmu, mežu josla un vairākas dzīvojamās mājas. Koku joslā dominē melnalksnis un baltalksnis.


Mazais Klauces ezers

Mazais Klauces ezers, arī Aizkārkļu ezers, Klauces 2 ezers, Klauces ezers, ir ezers Jēkabpils novada Elkšņu pagasta ziemeļaustrumu daļā, Klauces ciema dienvidaustrumu pusē.

Caurteces ezers, atrodas uz Klauces upes. Ietek arī divi strauti. Dibena gultne smilšaina un dūņaina. Krasti stāvi, slīpi un zemi. Konstatētas 4 zivju sugas: līdaka, asaris, rauda, plaudis. Ezera krastos atrodas dzīvojamā māja, pie ezera ierīkota peldvieta.


Pernu

Pernu (; ) ir otra garākā Igaunijas upe, tā tek virzienā no ziemeļaustrumiem uz dienvidrietumiem, šķērsojot Jerves un Pērnavas apriņķi. Tās garums ir 144,5 km. Pernu iztek no Allikjerva (Rosnas-Alliku ezera; ) Pandiveres augstienē 78 m vjl., tek cauri Vidusigaunijas morēnu līdzenumam, tai skaitā Somā nacionālajam parkam un ietek Pērnavas līcī. Pie ietekas līcī atrodas lielākā pilsēta Pernu upes tecējumā — Pērnava.


Sesijas

"Sesijas" () ir 2012. gada ASV neatkarīgā kino mākslas filma, traģikomēdija. Filmas režisors un scenārija autors ir Bens Levins. Filmas pirmizrāde norisinājās 2012. gada janvārī Sandensas kinofestivālā, kur tā saņēma dažas balvas. Filma ir žurnālista Marka O'Braiena esejas ekranizācija, kas ir sarakstīta balstoties uz patiesiem notikumiem. Galvenajās lomās Džons Houks un Helēna Hanta.

Filma ieguva vairāku kinokritiķu pozitīvās atsauksmes. Helēna Hanta par lomu šajā filmā tika izvirzīta nominācijā "Labākā aktrise otrā plāna lomā" 85. Kinoakadēmijas balvai.


Dieva kalps

Dieva kalps ir Romas katoļu baznīcas kādas mirušas personas godināšanas epitets, ko piemēro tām personām, kurām Svētā Krēsla Kanonizācijas lietu kongregācija Vatikānā uzsākusi beatifikācijas procesu, izdodot dekrētu. Tas ir beatifikācijas pirmais posms. Austrumu ortodoksālajā baznīcā ar šo jēdzienu tiek apzīmēts jebkurš tās baznīcas kristietis.

Cilvēks, kurš dzīves laikā ar savu piemēru un garīgiem darbiem ir parādījis izcilību un viņa tikumi ir atdarināšanas vērti, pēc nāves var kļūt beatificēts un vēlāk kanonizēts. Tas norisinās pēc noteiktas procedūras, kas tika izstrādāta pāvesta Urbāna VIII laikā 1642. gadā.


Viosi Akpedje Madja

Viosi Akpedje Madja (Viossi-Akpedje Madja; dzimis ) ir Togo distanču slēpotājs. Viņš ir piedalījies 2013. gada Pasaules čempionātā, kur sprinta distancē ieņēma 129. vietu, bet 30 kilometru distancē viņš tika apsteigts par apli.


Unguri (Mazsalacas pagasts)

Unguri (agrāk arī Ungurmuiža) ir ciems Valmieras novada Mazsalacas pagastā. Izvietojusies pagasta austrumu daļā pie autoceļa P21 no pagasta centra Mazsalacas, no novada centra Valmieras un no Rīgas. Apdzīvotā vieta izveidojusies ap bijušās Unguru pusmuižas (Ungershof) centru.


Linda Villumsena

Linda Melānija Villumsena Serupa (; dzimusi Herningā) ir profesionāla Dānijā dzimusi šosejas riteņbraucēja, kura 2009. gadā kļuva par Jaunzēlandes pilsoni un no 2010. gada pārstāv šo valsti sacensībās.

Villumsena kļuva par Dānijas čempioni gan grupas, gan individuālajā braucienā 2006., 2008. un 2009. gadā.

2008. gada Olimpiskajās spēlēs Pekinā viņa ierindojās 5. vietā sieviešu grupas braucienā. 2009. gada Pasaules čempionātā Mendrīsio trešajā vietā sieviešu individuālajā braucienā un otrajā vietā 2011. gada Pasaules čempionātā individuālajā braucienā Kopenhāgenā.

Villumsena 2012. gada Olimpiskajās spēlēs Londonā pārstāvēja Jaunzēlandi. Viņa ierindojās 18. vietā grupas braucienā un ceturtajā vietā individuālajā braucienā, līdz medaļai pietrūkstot mazāk kā divām sekundēm.

2012. gada Pasaules čempionātā Villumsena izcīnīja bronzas medaļu individuālajā braucienā un sudraba medaļu komandu braucienā kopā ar Orica-AIS.


Aleksis Rubulis

Aleksis Rubulis (1922—2015) bija latviešu rakstnieks, filologs, vēsturnieks, literatūras zinātnieks un publicists.


Technophone

Technophone Ltd bija Apvienotās Karalistes mobilo telefonu ražošanas uzņēmums. Dibināts 1984. gadā; 1991. gadā to nopirka Nokia.


Daudzpunkte

Daudzpunkte, kas tiek apzīmēta ar trīs punktiem (...) ir viena no pieturzīmēm, kuras lieto no lomas rakstītā teksta sintaktiskā dalījuma parādīšanai. Tādas pašas ir arī, piemēram, punkts, komats, semikols, kols, domuzīme, iekavas, izsaukuma zīme un jautājuma zīme.

Daudzpunkte bieži tiek jaukta ar divpunkti (..), kas ir papildu pieturzīme, kas īsti gan nerāda teksta sintaktisko vai jēdzienisko dalījumu, bet kam ir nosacītu grafisku zīmju loma un kas arī palīdz rakstīto tekstu vieglāk uztvert un izprast tā nozīmi. Tādas nosacītas pieturzīmes ir arī, piemēram, pēdiņas, vienpēdiņas, apostrofs un defise.


Eksponentfunkcija

Eksponentfunkcija matemātikā ir funkcija e^x \,, kur e ir matemātiskā konstante, kuras aptuvenā vērtība ir 2,718281828, un funkcijas arguments ir kāpinātājs. Funkcijas atvasinājums ir pati funkcija e^x \,. Eksponentfunkcija bieži tiek izmantota fizikā, ķīmijā, matemātiskajā bioloģijā, ekonomikā un matemātikā. Funkcijas inversā funkcija ir naturāllogaritms ln(x).

Eksponentfunkcijas y=e^x \, grafiks ir slīps, augšupejošs, tas palielinās straujāk, nekā palielinās x. Tas tuvojas x asij, taču nekad to nekrusto, tādējādi x ass ir funkcijas horizontālā asimptota. Eksponentfunkcijas y=a^x \, grafika virziens ir atkarīgs no a vērtības: ja a atrodas starp 0 un 1, tad grafiks ir dilstošs visā tā definīcijas apgabalā, savukārt ja a ir lielāks par 1, tad grafiks ir augošs visā tā definīcijas apgabalā.


Reiju

Reiju (, ) ir upe Igaunijas dienvidrietumos, Pērnavas apriņķī, Pernu upes kreisā krasta pieteka. Reiju iztek no Sokas ezera Latvijā, veido sateci ar Pernu 9,1 km attālumā no Pernu ietekas Pērnavas līcī.


Kārlis Kasparsons

Kārlis Kasparsons (1865—1962) bija latviešu sabiedriskais darbinieks, publicists, ārsts un filologs. Literāri zinātniskās studentu biedrības "Pīpkalonija" dibinātājs. Latvijas Republikas izglītības ministrs (1918—1920). Latvijas Universitātes Goda biedrs (1925). Latvijas Sarkanā Krusta priekšnieks (1925—1929).

K. Kasparsonam bija raksturīga plaša erudīcija, enciklopēdiskas zināšanas daudzās zinātņu nozarēs — medicīnā, valodniecībā, psiholoģijā, mitoloģijā u.c. Īpaši nozīmīgs viņa devums psiholoģijas terminoloģijas izstrādāšanā latviešu valodā.


Stēfans Ēdbergs

Stēfans Bengts Ēdbergs (; dzimis ) ir bijušais zviedru tenisists, bijis pasaules ranga līderis gan vienspēlēs, gan dubultspēlēs.

Kopumā karjeras laikā sportists izcīnīja uzvaru 48 vienspēļu un 18 dubultspēļu turnīros. Guvis uzvaru sešos Grand Slam vienspēļu un trijos dubultspēļu turnīros. Tāpat 1989. gadā uzvarējis Masters Grand Prix turnīrā un četras reizes Zviedrijas komandas sastāvā uzvarēja Deivisa kausa izcīņā. 1990. un 1991. gadā Ēdbergs tika atzīts par ATP gada labāko spēlētāju. Uzvarējis vienspēļu turnīrā, bet tajā gadā tas bija demonstrējumu sporta veids, . gadā Seulā izcīnīja bronzas medaļu vienspēlēs un dubultspēlēs.


Godināmais

Godināmais ir Romas katoļu baznīcas kādas mirušas personas godināšanas veids, ko piemēro tām personām, kurām Svētā Krēsla Kanonizācijas lietu kongregācija Vatikānā apstiprinājusi personas tikumu varonību beatifikācijas procesā un Romas pāvests par to ir izdevis speciālu dekrētu. Tas ir beatifikācijas otrais posms.

Uzsākot beatifikāciijas procesu kādai mirušai personai, sākumā Kanonizācijas lietu kongregācija sākotnēji pārliecinās par kandidāta dzīves un tikumu izcilību, kā arī sarakstīto darbu atbilstību katoliskās Baznīcas mācībai, izpētot no bīskapijas saņemto dokumentu arhīvu (Copia Publica) par konkrēto personu. Atbilstot iepriekšminētajam nepieciešamajām prasībām, kongregācija izdod speciālu dekrētu par beatifikācijas procesa uzsākšanu, ar ko ir sasniegts beatifikācijas pirmais posms un kandidāts ir godinājams par Dieva kalpu. Lai kandidātam varētu piedēvēt epitetu Godināmais, jāsasniedz beatifikācijas otrais posms, kas notiek pēc noteiktas procedūras.


Mārgarita Korta

Mārgarita Korta (; dzimusi Smita (Smith) ) ir bijusī austrāliešu tenisiste, bijusi pasaules ranga līdere gan vienspēlēs, gan dubultspēlēs.

Kopumā karjeras laikā sportiste izcīnīja uzvaru 192 vienspēļu turnīros, 92 uzvaras tikušas gūtas atklātās ēras laikā. Guvusi uzvaru 24 Grand Slam vienspēļu, 19 dubultspēļu un 19 jaukto dubultspēļu turnīros. Uzvara 24 Grand Slam vienspēļu turnīros ir Grand Slam rekords gan starp sievietēm, gan vīriešiem. 1970. gadā Korta kļuva par pirmo tenisisti "atklātajā ērā" (amatieri un profesionāļi sāka sacensties kopējos turnīros), kas vienā kalendārajā gadā uzvar visos četros Grand Slam vienspēļu turnīros, tāpat viņa ir vienīgā sieviete, kas vienā kalendārajā gadā uzvarējusi visos četros Grand Slam jaukto dubultspēļu turnīros (to paveikusi divreiz).

Korta ir pazīstama arī kā mācītāja. 1970. gados no katolicisma pievērsusies pentekostiem, 1991. gadā kļuvusi par Vasarsvētku draudzes mācītāju, vēlāk nodibināja Margaret Court Ministries.


AIRCOM International

AIRCOM International Ltd ir Apvienotās Karalistes uzņēmums, kas nodarbojas ar sakaru tīklu plānošanas un optimizēšanas pakalpojumiem. Dibināts 1995. gadā. Tā kapitāldaļu vairākums pieder ASV privāto ieguldījumu uzņēmumam H.I.G. Europe.

Uzņēmums piedāvā programmatūru mobilo sakaru tīklu plānošanai, izvēršanai, optimizācijai un pārvaldīšanai.


Billija Džīna Kinga

Billija Džīna Kinga (; dzimusi Mofita (Moffitt) ) ir bijusī amerikāņu tenisiste.

Kopumā karjeras laikā sportiste izcīnīja uzvaru 129 vienspēļu turnīros, 84 uzvaras tikušas gūtas atklātās ēras laikā. Guvusi uzvaru 12 Grand Slam vienspēļu, 16 dubultspēļu un 11 jaukto dubultspēļu turnīros. Tāpat viņa uzvarēja pirmajās WTA tūres noslēguma sacensībās 1970. gadā. ASV komandas sastāvā četras reizes uzvarēja Federāciju kausā. 1973. gada septembrī Battle of the Sexes ietvaros uzvarēja Bobiju Rigsu (6—4, 6—3, 6—3), bijusi organizāciju Women's Tennis Association, World TeamTennis un Women's Sports Foundation dibinātāja. 2006. gadā ASV Tenisa asociācijas Nacionālais tenisa centrs tika pārsaukts viņas vārdā. 2020. gada septembrī viņas vārdā, par Billijas Džīnas Kingas kausu, nosauca galvenās sieviešu izlašu sacensības, tobrīd Fed kausu.


Kinga

Billija Džīna Kinga (Billie Jean King; dzimusi 1943. gadā) — amerikāņu tenisiste, Džoija Kinga (Joey King; dzimusi 1999. gadā) — amerikāņu aktrise.


Svētīgais

Svētīgais, arī Svētlaimīgais ir Romas katoļu baznīcas noteiktu mirušu personu godināšanas veids, ko piemēro tām personām, kurām veikta beatifikācija.

Pirms pasludināšanas par svētīgo ir jāveic beatifikācijas process, kurā ir vairāki posmi, kurus izpildot sākotnēji beatificējamā persona kļūst par Dieva kalpu (sasniegts pirmais posms), vēlāk Godināmo (sasniegts otrais posms). Lai Godināmo pasludinātu par Svētīgo, tiek veikta noteikta procedūra.


Amazonas 3

Amazonas 3 ir Spānijas uzņēmuma Hispasat sakaru pavadonis. Tas paredzēts sakaru nodrošināšanai klientiem Ziemeļamerikā un Dienvidamerikā, kā arī Eiropā un Ziemeļāfrikā. Pavadonis orbītā tika palaists 2013. gada 7. februārī

Kosmisko aparātu izgatavoja ASV uzņēmums Space Systems/Loral (tagad SSL). Līgums ar to tika noslēgts 2010. gada jūlijā. Amazonas 3 bija būvēts uz platformas LS-1300 bāzes. Tam ir 19 C joslas, 33 Ku joslas, 9 Ka joslas raidītāji. Izmēri saliktā stāvoklī: 8,1 × 2,9 × 3,6 m.


Gambrins

Gambrins () ir leģendārs Flandrijas karalis, neoficiāls svētais un alus darītāju patrons un amata aizbildnis. Gambrins arī ir folkloras personāža, reizēm attēlots kā Eiropas karalis vai angļu viduslaiku bruņinieks. Gambrina dzimšanas diena tradicionāli tiek svinēta 11. aprīlī.


Bridžmena sala

Bridžmena sala (, ) vai Helēnas sala ir ar neliela vulkāniska saliņa Dienvidšetlendas salu arhipelāgā Antarktikā. Izvietojusies starp Piloto Pardo salām un Karaļa Džordža salu. Sala ir neaktīva stratovulkāna virsotne, kas paceļas 240 m vjl un kura lielākā daļa atrodas zem ūdens. Senā vulkāna krāteris atrodas 27 m augstumā salas rietumu pusē.


Dešupīte (Zalvītes pieteka)

Dešupīte ir Zalvītes kreisā krasta pieteka.

Iztek no Viesītes pagasta Ģerķēnu puriņa rietumu gala kā strauts, tālāk plūst uz rietumiem, īsu posmu tekot pa Elkšņu pagasta teritoriju, tad šķērso atkal Viesītes pagastu, kur saplūst ar citu strautu, veidojot Dešupīti. Tālāk plūst ziemeļrietumu virzienā, īsu posmu šķērsojot Saukas pagastu un atkal nonākot Viesītes pagastā, kur ieplūst Zalvītē.


Longīns Ausējs

Longīns Ausējs arī Longins Ausējs (1885—1942) bija latviešu sabiedriskais darbinieks, skolotājs un tautsaimnieks. Cēsu pilsētas galva (1918), Latvijas Republikas izglītības ministrs (1921). Ekonomikas zinātņu doktors, Latvijas Universitātes vecākais docents. 1941. gadā deportēts uz PSRS, kur nošauts.


Ardēni

Ardēni jeb Ardēnu kalni, arī Ardēnu mežs (, Ardenne, , ) ir kalnu sistēma un mežu masīvs Francijas ziemeļos, Beļģijas austrumos un Luksemburgā.


Ita Saksa

Ita Saksa (, dzimusi Valgā, mirusi ) bija ebreju izcelsmes igauņu tulkotāja un publiciste, pazīstama ar latviešu literatūras tulkojumiem igauņu valodā.


Peremišļani

Peremišļani () ir rajona nozīmes pilsēta Ukrainas rietumos, Ļvivas apgabala Peremišļanu rajona centrs pie Hnilas Lipas upes.


Pustomitu rajons

Pustomitu rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Žovkvas, Kamjankas-Buzkas, Buskas, Zoločivas, Peremišļanu, Mikolajivas un Horodokas rajoniem, kā arī Ļvivu.

Pustomitu rajona Ščirecas pilsētciematā dzimis poļu ģenerālis Staņislavs Mačeks (Stanisław Maczek, 1892-1994).


Pustomiti

Pustomiti () ir rajona nozīmes pilsēta Ukrainas rietumos, Ļvivas apgabala Pustomitu rajona centrs. Smiltenes sadraudzības pilsēta.


Lugaži

Lugaži (agrāk arī Vārpa) ir ciems Valkas novada Valkas pagastā, pagasta centrs. Atrodas pie Valkas pilsētas rietumu robežas no novada domes Valkā un no Rīgas.

Apdzīvotā vieta izveidojusies pie bijušās Lugažu pilsmuižas (Lude, Luhde) centra, kas vēstures avotos pirmoreiz minēta 1334. gadā. Apdzīvotā vieta izaugusi padomju gados kā kolhoza «Ļeņina ceļš» ciemats. Lugažos atrodas pagasta pārvalde, pagasta Saieta nams «Lugažu muiža», veikals.


Pauls Gailītis

Pauls Oto Gailītis (1869—1943) bija latviešu sabiedriskais darbinieks, luterāņu mācītājs un skolotājs. Latvijas Republikas izglītības ministrs (1923). Latvijas Jaunatnes Sarkanā Krusta vadītājs. 1941. gadā deportēts uz PSRS, kur miris.


Staņislavs Jaudzems

Staņislavs Jaudzems (1890—1969) bija latviešu skolotājs un sabiedriskais darbinieks. Latvijas Republikas izglītības ministrs (1923). Skolu virsvaldes vicedirektors, Krāslavas valsts vidusskolas (1927-1934), Rēzeknes ģimnāzijas un komercskolas direktors (1921-1923, 1934-1940), Rēzeknes Valsts skolotāju institūta direktors (1941-1944).


Navesti

Navesti () ir upe Igaunijas vidienē, Pernu kreisā krasta pieteka. Veido apmēram pusi no Pernu upes baseina. Navesti tek caur Jervas, Viljandi un Pērnavas apriņķiem. Navesti garums 101,7 km. Sateci ar Pernu veido 38 km attālumā no ieteces Pērnavas līcī. Lejtecē Navesti tek caur mitriem, aplūstošiem mežu masīviem, tai skaitā Somā nacionālā parka teritorijā.


Jaudzems

Artis Jaudzems (dzimis 1995) — futbolists; Kristaps Jaudzems (dzimis 1984) — ķīmiķis, pasniedzējs un orientierists; Staņislavs Jaudzems (1890—1969) — skolotājs un sabiedriskais darbinieks.


Arvīds Kalniņš (ķīmiķis)

Arvīds Kalniņš (1894—1981) bija latviešu ķīmiķis un sabiedriskais darbinieks. Latvijas Republikas zemkopības ministrs (1922—1923), Latvijas Republikas izglītības ministrs (1925). Latvijas Universitātes un Latvijas Lauksaimniecības akadēmijas profesors. LZA Mežsaimniecības problēmu institūta direktors (1946—1964), LZA Koksnes ķīmijas institūta direktors (1964—1976).


Beatifikācija

Beatifikācija (, no beatus — 'svētlaimīgs') ir ceremonija Romas katoļu baznīcā, kuras laikā kādu personu pasludina par svētīgu. Tā ir obligāta pirms kanonizācijas.

Ceremonija noris Svētās Mises ietvaros un pēc baznīcas likumiem tā norit Svētā Pētera bazilikā Vatikānā. Kopš 2005. gada 29. septembra beatifikācijas ceremoniju vada Kanonisko jeb Svēto lietu Kongregācijas prefekts vai kāds cits Romas pāvesta nozīmēts delegāts jaunā svētīgā izcelšanās zemē, diecēzē. Ceremonijas laikā tiek atklāts svētīgā attēls, lasīts dekrēts par jauno svētīgo un dziedāta himna "Dievs mēs tevi slavējam" (Te Deum) Bieži tiek izliktas Svētīgā relikvijas, pirms tam veicot ekshumāciju un kanonisko rekognoscēšanu. (Miruša cilvēka miesas saglabāšanās pēc Baznīcas likumiem liecina par tā svētumu.) Relikvijas vēlāk tiek ievietotas altāros. Svinīgi dievkalpojumi tiek noturēti vietējā Baznīcā.

Pasludināšana par svētīgo kā etaps ir nepieciešams tālākai personas kanonizācijai jeb pasludināšanai par svētu. Līdz 17. gadsimtam personu varēja kanonizēt bez beatifikācijas, taču 1642. gadā, pāvesta Urbāna VIII laikā šis process tika mainīts, izstrādājot un pieņemot jaunu beatifikācijas un kanonizācijas kārtību. Vienlaicīgi, sākot no šī laika beatifikācija norit Svētā Krēsla pārraudzībā. Pirmā beatifikācija pēc reformas tika veikta 1662. gadā, beatificējot Francisku no Sales, ko īstenoja pāvests Aleksandrs VII. Beatifikācijas process tika pilnveidots arī pēdējā gadsimtā, 1969. gadā pāvestam Pāvilam VI izsludinot dokumentu "Skaidrāks svētums" (Sanctitas clarior), 1983. gadā pāvestam Jānim Pāvilam II izsludinot apustulisko konstitūciju "Divinus perfectionis magister". Izmaiņas veica arī pāvests Benedikts XVI. Balstoties uz Baznīcas kanoniem, beatifikācija nevar sākties agrāk nekā 5 gadus, bet kanonizācija agrāk kā 50 gadus pēc personas nāves, taču likumā tiek atrunāti arī izņēmumi procesa ātrākai uzsākšanai un lēmumu pieņem pāvests. Pasludināšana par svētīgo apliecina, ka baznīca novērtē personas dzīves izcilību, kuru uzskata par atdarināšanas vērtu.


Pēteris Jurciņš

Pēteris Jurciņš (; dzimis Nautrēnu pagasta Rogovkā, miris ) bija latviešu rakstnieks, publicists, dzejnieks, pulkvežleitnants un policists. Plašāk pazīstams ar savu dzejoli "Vālodzīte".


SpaceX CRS-2

SpaceX CRS-2 jeb SpaceX Commercial Resupply Services 2 bija ASV privātā uzņēmuma SpaceX bezpilota kravas kosmosa kuģa Dragon lidojums uz Starptautisko kosmosa staciju. To orbītā palaida 2013. gada martā. Pēc 25 dienām Dragon nolaižamais aparāts veica kontrolētu nolaišanos okeānā.


Simons Vīzentāls

Simons Vīzentāls (; dzimis , miris ) bija mūsdienu Ukrainas teritorijā dzimis ebreju izcelsmes Austrijas sabiedrisks darbinieks. Pēc Otrā pasaules kara kļuva pazīstams kā "nacistu mednieks". 1961. gadā dibinātās Vīnē bāzētās organizācijas "Ebreju dokumentācijas centrs" (Dokumentationszentrum des Bundes Jüdischer Verfolgter des Naziregimes) dibinātājs un vadītājs. 1977. gadā Losandželosā nodibinātā organizācija "Simona Vīzentāla centrs" (Simon Wiesenthal Center) ir nosaukta Vīzentāla vārdā, bet nav viņa radīta vai vadīta.


Radehivas rajons

Radehivas rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Brodu, Buskas, Kamjankas-Buzkas un Sokaļas rajoniem, kā arī Volīnijas apgabala Horohivas rajonu.


Rikanda

Rikanda (arī Rikarde, augštecē — Ērģeme) ir Sedas labā krasta pieteka Valkas novada Ērģemes un Valkas pagastos. Sākas kā novadgrāvis pie Omuļiem, tek dienvidaustrumu virzienā. Upes baseins atrodas Ērģemes paugurainē, tajā daudz mežu. Gultne visā garumā regulēta, taisnota. Lielākās pietekas ir Pudžurga (5 km), Oļupe (5 km; labās), Žukupe (8 km; kreisā).

Lielākās apdzīvotās vietas krastos ir Ērģeme un Omuļi. Upi šķērso autoceļš P22.


Sauga

Sauga () ir upe Igaunijas dienvidrietumos, Pernu labā krasta pieteka. Sauga tek caur Raplas un Pērnavas apriņķiem. Saugas garums — 78,4 km. Sateci ar Pernu veido Pērnavas pilsētas teritorijā, īsi pirms Pernu ieteces Pērnavas līcī (1,3 km).


Sendijas Hukas pamatskolas apšaude

Sendijas Hukas (Sandy Hook) pamatskolas apšaude notika Ņūtaunā, Konektikutā, ASV. Apšaudes organizators un izpildītājs bija 20 gadus vecais Ādams Pīters Lanza (Adam Peter Lanza).

Lanza neilgi pirms plkst 9.30 (pēc vietējā laika) savās mājās nogalināja savu māti Nensiju Lanzu. Vēlāk viņš devās uz Sendijas Hukas pamatskolu, kur nogalināja sešus no skolas personāla, kā arī 20 skolēnus. Pēc masu slepkavības izdarīšanas Lanza izdarīja pašnāvību, iešaujot sev galvā. Kopumā mira 28 cilvēki, savukārt divi tika ievainoti. Šī ir otra nāvējošākā apšaude ASV mācību iestāžu vēsturē pēc 2007. gada slaktiņa Virdžīnijas Tehniskajā universitātē.

Pēc apšaudes atkal izraisījās diskusijas par ieroču tirdzniecības un glabāšanas noteikumiem ASV.


Samsung Galaxy Ace

Samsung Galaxy Ace ir Samsung Electronics ražots viedtālrunis, kas izmanto Android operētājsistēmu. Tas bija viens no populārākajiem Samsung viedtālruņiem. Šis saziņas līdzeklis Latvijas tirgū iznāca 2011. gada februārī.


Double B tonality

Double B tonality ir N'Works debijas albums, kas izdots 2009. gada 1. maijā. Šis ir Normunda Rutuļa blakus projekts, kurā viņš realizē savas ieceres elektroniskajā mūzikā, remiksējot citu skaņdarbus un producējot savas idejas. Albums atzīts par labāko deju mūzikas ierakstu 2009. gadā un ieguva Latvijas Mūzikas ierakstu Gada balvu. Šis ir viens no pirmajiem latviešu soulful house stila mūzikas albumiem.

Albumā iekļauti 14 skaņdarbi — 12 latviešu dziesmu remiksi un divas N'Works oriģinālkompozīcijas. Albuma tapšanā piedalījās Zane Dombrovska, Andris Ērglis, Normunds Pauniņš (Otra Puse), Keva jeb Ieva Kerēvica, Anmary, Markus Riva, Agate Dombrovska (Morning After), Kristīna Dobele (The Briefing), Ella un Kaspars Markševics. Digitālā formātā ir pieejamas arī pagarinātās remiksu versijas dīdžeju vajadzībām.

Albuma prezentācijas pasākums notika 2010. gada 1. maijā pie B-Bāra Mūku ielā. Tajā varēja dzirdēt N'Works DJ setu un albuma viesu vokālās performances.


Ķire

Ķire (arī Kira, Ķira) ir upe Latvijā, Acupītes kreisā krasta pieteka Valkas un Valmieras novados. Sākas satekot Akmenei un Šēlupītei pie Kārķiem. Tek pa līdzenu apvidu rietumu—ziemeļrietumu virzienā, upes gultne visā garumā regulēta. Ietek Acupītē augšpus Naukšēniem. Lielākā pieteka ir Andrupīte. Lielākās apdzīvotās vietas krastos ir Nurmi un Kārķi. Upi divas reizes šķērso autoceļš P22.


Piestiņa

Piestiņa ir Ziemeļsusējas kreisā krasta pieteka Jēkabpils novadā.

Piestiņas baseins atrodas Sēlijas paugurvaļņa austrumu pusē, kurā ir daudz purvu un purvainu mežu. Sākas no strauta Vārnavas dienvidos Viesītes pagastā un, uzņemot ūdeņus no Vārnavas purva, izveidojas par upi. No purva plūst austrumu virzienā, uzņemot ziemeļu pusē atrodošā Lielā Ļevāna purva, dienvidu puses Švēriņu purva ūdeņus un šķērso Salas pagastu Salas novadā, turpinot tecēt austrumu virzienā un uzņemot ziemeļu pusē atrodošā Žēvaldu purva ūdeņus. Tad pagriežas ziemeļaustrumu virzienā un plūst līdz tajā ietek Melnupīte un turpina tecēt austrumu virzienā, uzņemot Gargrodes purva ūdeņus ziemeļos un strauta, kas iztek no Biržu karjera dienvidos. Turpina plūst uz ziemeļaustrumiem, uzņemot Vēžu purva ūdeņus dienvidos un pie Ošāniem ietek Ziemeļsusējā.

Upes gultne ir regulēta, tā ir 15 km gara, gada notece 0,023 km³, kritums 15 metri jeb 1 metrs kilometrā. Lielākā pieteka ir Melnupīte (8 km, kreisā). Lielākās apdzīvotās vietas krastos ir Vārnava un Ošāni.


Amazonas 2

Amazonas 2 ir Spānijas uzņēmuma Hispasat sakaru pavadonis. Tas orbītā tika palaists 2009 gada oktobrī. Pavadonis paredzēts sakaru nodrošināšanai klientiem Brazīlijā, kā arī pārējā Dienvidamerikā un Ziemeļamerikā.

Kosmisko aparātu izgatavoja Eiropas uzņēmums EADS Astrium. Līgums ar to tika noslēgts 2007. gadā. Amazonas 2 būvēts uz platformas Eurostar-3000 bāzes. Tam ir 10 C joslas, 54 Ku joslas raidītāji. Izmēri saliktā stāvoklī: 6,7 × 2,9 × 3,5 m.

Amazonas 2 tika palaists ar nesējraķeti Ariane 5ECA no Gviānas kosmiskā centra kopā ar sakaru pavadoni COMSATBw-1. No dzinējbloka pirmais atdalījās (27 min 6 s pēc starta) Amazonas 2.

Ģeostacionāro orbītu 5. oktobrī tas sasniedza ar saviem dzinējiem. Darba režīmā pavadoni izvietoja punktā 61° R, kur tas atradās kopā ar Amazonas 1.


Žils Bjanki

Žils Bjanki (; dzimis , miris ) bija Francijas autosportists, kas no . līdz . gadam piedalījās Formula 1 sacīkstēs Marussia komandas sastāvā.

Bjanki iepriekš piedalījās Formula Renault 3.5 čempionātā, GP2 seriālā un dažādos Formula 3 čempionātos, viņš bija Ferrari braucēju akadēmijas dalībnieks. 2012. gadā piedalījās vairāku Formula 1 sacīkšu treniņbraucienos kā Force India komandas pārstāvis. 2013. gadā Bjanki debitēja Formula 1 čempionātā Marussia komandas sastāvā. 2014. gada viņš izcīnīja savus un komandas pirmos čempionāta punktus.

2014. gada 5. oktobrī Japānas Grand Prix sacensību laikā Bjanki cieta avārijā un guva smagu galvas traumu, kuras rezultātā nokļuva komas stāvoklī un pēc vairāk nekā deviņiem mēnešiem slimnīcā mira.

Viņa krustdēls ir Monako F1 pilots Šarls Leklērs.


Tuberkulozes mikobaktērija

Tuberkulozes mikobaktērija, jeb tuberkulozes nūjiņa () ir patogēna nūjiņveidīga baktērija, kura izraisa tuberkulozi.


Kijivas kņaziene Olga

Olga (baznīcslāvu:О́льга, (citā sāgā - Allogia), pēc kristīšanās Helēna (, ); dzimusi ap 890. gadu, mirusi ) bija Kijivas lielkņaziene, pirmā kristītā Kijivas Krievzemes valdniece. Pēc tam, kad viņas vīru lielkņazu Igoru meslu ievākšanas laikā nogalināja drevļani, Olga no 945. gada valdīja sava mazgadīgā dēla Svjatoslava vietā. Tā kā Svjatoslavs pēc pilngadības sasniegšanas daudz karoja un bieži neatradās Kijivā, arī turpmāk Olga bieži vadīja valsti.

Olga smagi atriebās drevļaniem par vīra nogalināšanu, dažus no viņu vadoņiem aprokot dzīvus, dažus sadedzinot pirtī, kā arī nodedzinot drevļanu pilsētiņu Iskorosteņu. 945. vai 957. gadā devās uz Konstantinopoli, lai kristītos. 959. gadā sūtīja delegāciju pie Svētās Romas impērijas imperatora Otona I. Olgai neizdevās kristietībai pievērst savu dēlu Svjatoslavu, un par kristietības ieviesēju Kijivas Krievzemē kļuva Olgas mazdēls Vladimirs Svjatoslavičs.

1997. gadā Ukrainā tika nodibināts Kņazienes Olgas Ordenis ().


Sambiras rajons

Sambiras rajons () ir Ļvivas apgabala administratīvā iedalījuma vienība Ukrainā. Robežojas ar Ļvivas apgabala Mostiskas, Horodokas, Drohobičas un Starijsambiras rajoniem.


2013. gada Latvijas futbola Virslīgas sezona

Latvijas futbola Virslīgas 2013. gada sezona bija 39. Virslīgas sezona. Tā sākās 29. martā. Tajā piedalījās 10 komandas, kas aizvadīs 27 kārtu turnīru. Par čempioniem kļuva FK Ventspils. Par šīs sezonas ģenerālsponsoru ir kļuvis akciju sabiedrības "4finance" uzņēmums "SMScredit.lv".

Čempionātu organizē biedrība "Latvijas futbola Virslīga".


News Corporation

News Corporation bija ASV masu mediju korporācija, kuras vadība atradās Ņujorkā, ASV (Rokfellera centrā). Tā bija pasaulē otra lielākā mediju grupa pēc ienākumiem (2011. gada dati), kā arī trešā lielākā izklaides industrijā (2009. gada dati). Uzņēmuma kontrolpakete pieder Rupertam Mērdokam un viņa ģimenes locekļiem.

News Corporation 1979. gadā Mērdoks dibināja Adelaidā, Austrālijā, taču kopš 2004. gada 12. novembra tas ir ASV uzņēmums. Tam pieder Fox News, The Wall Street Journal, Twentieth Century Fox, kā arī vairāki citi uzņēmumi. 2011. gadā News Corporation tika iesaistīts telefonu noklausīšanās skandālā.


News Corp

News Corporation (pazīstams arī kā New News Corp, News Corp) ir pēc bijušā News Corporation sadalīšanas izveidots ASV plašsaziņas līdzekļu uzņēmums.

Sadalīšana tika veikta tā, lai 21st Century Fox būtu oficiālais News Corporation pēctecis, savukārt News Corp — pilnīgi jauns uzņēmums. Šis uzņēmums nodarbības ar izdevējdarbību, tam pieder vairāki laikraksti u.c. uzņēmumi.


2013. gada Latvijas pašvaldību vēlēšanas

2013. gada Latvijas pašvaldību vēlēšanas notika . Domes tika ievēlētas 119 pašvaldībās — 9 republikas pilsētās un 110 novados. Vēlēšanas organizēja Centrālā vēlēšanu komisija.

Vēlētāju uzskaitei pašvaldību vēlēšanās Centrālā vēlēšanu komisija (CVK) izmantoja Vēlētāju reģistru. Katrs vēlētājs tika iekļauts noteikta vēlēšanu iecirkņa sarakstā atbilstoši reģistrētajai dzīvesvietai 90 dienas pirms vēlēšanām — . Kandidātu sarakstu iesniegšana notika no 12. līdz . Pašvaldību vēlēšanās kandidātu saraksti bija jāiesniedz attiecīgās pašvaldības vēlēšanu komisijai. Līdz 2. maijam kandidātu sarakstu iesniegšanas termiņš tika pagarināts septiņos novados, proti, Baltinavā, Naukšēnos, Nīcā, Pāvilostā, Rūjienā, Salacgrīvā un Skrundā, kur līdz 22. aprīlim bija iesniegts tikai viens kandidātu saraksts.

Priekšvēlēšanu aģitācijas periods bija no līdz .

Iecirkņu darba laiks vēlēšanu dienā bija no plkst. 7 līdz 22. Iepriekšējā balsošana norisinājās trīs dienas: trešdien, 29. maijā (17—20), ceturtdien, 30. maijā (9—12) un piektdien, 31. maijā (10—16).


Džeimss Vedels

Džeimss Vedels (; dzimis Ostendē, miris Londonā, Anglijā) bija skotu izcelsmes britu jūrasbraucējs un roņu mednieks, viens no Antarktīdas agrīnajiem pētniekiem.


WarnerMedia

WarnerMedia, LLC (agrāk AOL Time Warner un TimeWarner) ir ASV mediju korporācija, kuras vadība atrodas Ņujorkā, ASV. Pašlaik kompānija ir trešais lielākais mediju un izklaides industrijas konglomerāts pēc ienākumiem (pēc The Walt Disney Company un Comcast), kā arī tas agrāk bija pasaulē lielākais mediju konglomerāts. Uzņēmums tika izveidots pēc divu uzņēmumu Warner Communications, Inc. un Time Inc. apvienošanas. Tas darbojas filmu, televīzijas un izdevējdarbības jomās. Time Warner pieder tādi uzņēmumi kā New Line Cinema, Time Inc., HBO, Turner Broadcasting System, The CW Television Network, TheWB.com, Warner Bros., Kids' WB, Cartoon Network, Boomerang, Adult Swim, CNN, DC Comics, Warner Bros. Animation, Cartoon Network Studios, Hanna-Barbera, Castle Rock Entertainment un no 2016. gada Augusta arī 10% no ASV videoklipu straumēšanas servisa Hulu akcijām.

2016. gada 23. oktobrī paziņots, ka ASV telesakaru uzņēmums AT&T par 108,7 miljardiem ASV dolāru pirks Time Warner. 2017. gada 20. novembrī ASV Tieslietu departamenta Pretmonopola nodaļa lēma neļaut šo apvienošanos, pamatojot ar to, ka šis darījums "ievērojami kaitētu Amerikas patērētājiem".

2018. gada 14. jūnijā TimeWarner tika pārdēvēts par WarnerMedia pēc AT&T iegādes.

2020. gadā WarnerMedia iegādājās Nīderlandes uzņēmumu Widget Co., kas izstrādā lietotnes televīzijas un OTT satura ierīcēm.


Rokfellera centrs

Rokfellera centrs () ir 19 komerciālu ēku komplekss Ņujorkā, ASV. Tā kopējā platība ir 89 tūkstoši m². Centru uzcēla Rokfelleru ģimene, tas ir nosaukts Džona Rokfellera vārdā. Rokfellera centrs tika uzcelts 1930. gados, tā ēkas celtas Art Deco un modernisma stilā, ēku arhitekts ir Reimonds Huds. Ēku kompleksā ietilpst Radio City Music Hall, GE Building, Atlas statuja, kā arī vairākas citas ēkas un statujas.


Pueblu kultūra

Pueblu kultūra ir Ziemeļamerikas pirmiedzīvotāju kultūra, kas izplatīta ASV dienvidaustrumos, galvenokārt tagadējos Arizonas un Ņūmeksikas štatos starp Riograndes un Kolorādo upēm. "Pueblu tautas", "pueblu ciltis" (no spāņu pueblo - "pilsēta", "ciemats", "tauta", kas attīstījies no latīņu populus - "cilvēki", "tauta") ir vienots nosaukums dažādās valodās runājošām tautām, kurām raksturīgas kopīgas kultūras un dzīvesveida iezīmes. Kad spāņu konkistadori 16.gs. pirmo reizi sastapās ar šī reģiona iedzīvotājiem, tie dzīvoja īpašās 5-6 stāvu dzīvokļveida ēkās pueblās. Mūsdienās joprojām 21 pueblā vai to apkārtnē dzīvo ap 35000 indiāņu, un lielai daļai to iedzīvotāju par galveno saziņas valodu saglabājas attiecīgās pueblas indiāņu valoda.


Olivera Tvista piedzīvojumi

"Olivera Tvista piedzīvojumi" () ir angļu rakstnieka Čārlza Dikensa romāns. To 1838. gadā izdeva Ričards Bentlijs.

Grāmata ir stāsts par bāreni Oliveru Tvistu, kas sākumā pacieš nožēlojamu dzīvi darba namā, vēlāk neilgu laiku dzīvo pie meistara, taču vēlāk aizbēg uz Londonu. Tur kļūst par nepilngadīgo kabatzagļu bandas locekli.

Grāmatas sižets ir ticis izmantots vairāku filmu un mūziklu veidošanā, 1968. gada filma Oliver! saņēma sešas Amerikas Kinoakadēmijas balvas, tai skaitā kā labākā filma.


Popkorns

Popkorns jeb plīsējkukurūza (Zea mays everta) ir kukurūzas pasuga. Tās sēklas uzpūšas un pārplīst, kad tiek sakarsētas.

Popkorns pirmoreiz tika atklāts pirms vairākiem tūkstošiem gadu Gvatemalā. Tas ir viens no senākajiem kukurūzas veidiem: pierādījumi par popkorna eksistenci ir tikuši datēti ar 3600. gadu p.m.ē. Ņūmeksikā un vēl senāki — apmēram 4700. gadu p.m.ē. Peru. Ir daudzas metodes popkorna pagatavošanai. Lielās komerciālām vajadzībām izveidotās popkorna mašīnas izgudroja Čārlzs Kretors 19. gadsimta beigās. Pastāv iespēja pagatavot popkornu arī mājas apstākļos, piemēram, ievietojot mikroviļņu krāsnī fasēta popkorna paku.

Atkarībā no tā pagatavošanas veida, vairāki cilvēki uzskata to par veselīgu pārtikas produktu, savukārt citi to dažādu iemeslu dēļ par tādu neuzskata. Popkorns var tikt izmantots arī ne kā pārtikas produkts, piemēram, kā svētku rotājums vai iepakošanas materiāls.


Daniels Betfīrs

Johans Jakobs Daniels Betfīrs (Johann Jacob Daniel Böthführ vai Johann Jacob Daniel Boetefeur, 1741—1802) bija Apgaismības laikmeta sabiedriskais darbinieks. Rīgas Lielās ģildes tirgotājs, Rīgas maģistrāta loceklis (1784), Rīgas birģermeistars (1787), Rīgas pilsētas galva (1790).


2013. gada Austrālijas Grand Prix

Kvalifikācija sestdien norisinājās intensīva lietus apstākļos, 1. sesijas starts tika aizkavēts lietus dēļ, bet pēc tam vairākkārt tika atlikts 2. sesijas starts, līdz nepilnu stundu pirms saulrieta tika pieņemts lēmums, ka atlikušās kvalifikācijas sesijas notiks svētdienas rītā, sešas stundas pirms paredzētā sacensību starta.

Sacīkstēs uzvarēja Kimi Reikenens, otrais finišēja Fernando Alonso, bet trešais — Sebastiāns Fetels.


Amazones lietus mežs

Amazones lietus mežs ir mūžzaļš mitrs tropiskais lietus mežs, kas aizņem lielāko Amazones upes baseina daļu Amazones līdzenumā Dienvidamerikā.

Amazones baseina platība ir 7 miljoni km², no kuriem 5,5 miljonus km² aizņem lietus mežs. Lietus mežs atrodas deviņu valstu teritorijās. Lielākā daļa atrodas Brazīlijā (60%), kam seko Peru (13%), Kolumbija (10%), kā arī Venecuēla, Ekvadora, Bolīvija, Gajāna, Surinama, Gviāna. Šeit atrodas vairāk nekā puse no pasaulē palikušajiem lietus mežiem, tāpat šis ir lielākais un sugām visbagātākais tropiskais lietus mežs pasaulē. Amazones lietus mežos aug dažādi epifīti, piemēram, orhidejas, bromēlijas, dažādas papardes, kas aug uz koku zariem, izmantojot mitrumu un barības vielas, kas tur nonākušas, sakrājoties atmirušām augu daļām un lietus ūdenim. Uz zemes koku ēnā aug dažādas sūnas, papardes, kā arī ķērpji. Lietus mežos aug sarkankoki, kuriem ir vērtīga koksne, hinīnkoki, hevejas, kakaokoki, gumijkoki.

Dzīvnieku valsts ir ļoti daudzveidīga un savdabīga. Amazones lietus mežos mitinās jaguāri, vardes, bļauri, sliņķi, kapibaras, anakondas, tapīri, rozā delfīni (pazīstami arī kā Amazones upes delfīni), gekoni, sikspārņi, vaboles, odi un milzum daudz mušu.


Pēdējais vakarēdiens

Pēdējais vakarēdiens ir pēdējā maltīte, ko Jēzus Kristus aizvadīja kopā ar saviem apustuļiem Jeruzalemē, pirms tika sists krustā. Mūsdienās pēdējais vakarēdiens tiek atzīmēts kristiešu vidū zaļajā ceturtdienā. Turklāt tas nodrošina teorētisko eiharistijas norises kārtību.

Pāvila 1. vēstule korintiešiem ir pirmais zināmais darbs, kurā tiek pieminēts pēdējais vakarēdiens. Saskaņā ar visiem četriem evaņģēlijiem, vakarēdiens notika nedēļas nogalē pēc Jēzus triumfālās ierašanās Jeruzalemē un Jēzus ar saviem apustuļiem noturēja maltīti īsi pirms Jēzus sišanas krustā nedēļas beigās. Maltītes laikā Jēzus paredzēja, ka kāds no klātesošajiem viņu nodos un pareģoja, ka pirms nākamā rīta Pēteris noliegs, ka pazīst Jēzu.


Svētais Vakarēdiens (glezna)

"Svētais Vakarēdiens" ( vai L'Ultima Cena) ir 15. gadsimta freskas glezna, kuras autors ir Leonardo da Vinči. Tā atrodas Svētās Žēlastības Marijas baznīcā Milānā. Tiek uzskatīts, ka da Vinči darbu pie gleznas sāka apmēram 1495. gadā. "Svētais Vakarēdiens" bija kā daļa no baznīcas renovācijas darbiem. Gleznā ir attēlots Jēzus Kristus un viņa mācekļu pēdējais vakarēdiens, kā tas ir aprakstīts Jāņa evaņģēlija 13:21. Glezna ir 460×880 cm liela. Šī ir viena no populārākajām pēdējo vakarēdienu attēlojošajām gleznām.


Dāvids (Mikelandželo)

"Dāvids" ir itāļu mākslinieka Mikelandželo Renesanses laika kaila vīrieša skulptūra no marmora. Skulptūrā ir attēlots Bībeles tēls Dāvids.

Tā tika veidota laikā no 1501. līdz 1504. gadam un ir 5,17 metrus augsta. Sākotnēji tā bija pasūtīta kā viena no vairākām praviešu skulptūrām Florences katedrālei, tomēr skulptūra tika novietota laukumā pie Florences civilās valdības ēkas Palazzo della Signoria. "Dāvida" skulptūra tika atklāta 1504. gada 8. septembrī. 1873. gadā statuja tika pārvietota uz Akadēmijas galeriju Florencē, vēlāk oriģinālajā atrašanās vietā tika novietota darba reprodukcija.

Dāvida statuja jau no tās dzimšanas brīža kļuva slavena kā darbs, kas spēj pilnībā atspoguļot sava laika estētisko ideālu — renesanses cilvēka varonību, lepnumu un brīvību mīlošo dabu. Florencieši sevi identificēja ar skaistā ķermenī iemiesotā jaunā varoņa lepno raksturu, interpretējot Vecās Derības tēlu kā tautas spēka un varenības izpausmi; republikas piekritējiem Dāvids kļuva par demokrātijas uzvaras pār tirāniju simbolu.


Laimonis Blumbergs

Laimonis Blumbergs (dzimis , miris ) bija latviešu tēlnieks, latviešu tēlniecības klasiķis, vecmeistars.


Labākais spēlfilmas režisors (Lielais Kristaps)

Labākais spēlfilmas režisors ir balva, kas tiek piešķirta Latvijas Nacionālajā filmu festivālā "Lielais Kristaps". Balva tiek pasniegta kopš 1988. gada, kad to saņēma režisore Ada Neretniece par filmu "Zīlēšana uz jēra lāpstiņas".


Labākā īsfilma (Lielais Kristaps)

Labākā īsfilma jeb labākā īsmetrāžas spēlfilma ir balva, kas tiek piešķirta Latvijas Nacionālajā filmu festivālā "Lielais Kristaps". Balva tiek pasniegta kopš 2000. gada, kad to saņēma māksliniece Agnese Bule par filmu "Latvietis pūš pīlītes".


Labākais scenārists (Lielais Kristaps)

Labākais scenārists ir balva, ko piešķir Latvijas Nacionālajā filmu festivālā "Lielais Kristaps". Balvu pasniedz kopš 1986. gada, kad to saņēma Alvis Lapiņš par scenāriju filmai "Saulessvece". 1987. gadā balvu nepiešķīra, bet 1988. gadā to saņēma Oļegs Mandžijevs par filmu "Zīlēšana uz jēra lāpstiņas".